BREAKING : Ilmuverin Reygandu Beyrah Nunikunnan Edhijje - Vaguthu\nއިލްމުވެރިން ރޭގަނޑު ބޭރަށް ނުނިކުންނަން އެދިއްޖެ\n2 އަހަރު ކުރިން ( އޮކްޓޯބަރ 26, 2019 )\nއެމްޑީއެންގެ ރިޕޯޓާއި ގުޅިގެން ރާއްޖޭގެ ދީނީ އިލްމުވެރިން ބޭއްވި ނޫސްވެރިންގެ ބައްދަލުވުން - ވަގުތު އިމޭޖްސް: އަޝްހާދު އަބްދުﷲ\nކޮންމެހެން ނުކުންނަން ޖެހިގެން މެނުވީ އިލްމުވެރިން ރޭގަނޑު މަގުމައްޗަށް ނުނިކުންނަން އިލްމުވެރިންގެ ގުޅުމުން އެދިއްޖެއެވެ.\n"ބޭންއެމްޑީއެން" ހޭޝްޓެގް ބޭނުން ކުރަމުން އެ ޖަމިއްޔާ އިން ނެރުނު ބަޔާނެއްގައި ބުނެފައި ވަނީ ކުރިއަށް އޮތް ދުވަސްތަކުގައި ރާއްޖޭގެ ދީނީ އިލްމުވެރިން އެބޭފުޅުންގެ އަމިއްލަ ސަލާމަތީ ކަންކަމާއި މެދު ޙާއްސަ ސަމާލުކަމެއް ބެހެއްޓުން މުހިއްމު ކަމަށެވެ.\nއެ ބަޔާނުގައި ދީނީ އިލްމުވެރިން ފަރުވާތެރިވާންވީ6ކަމެއް ވަނީ ބަޔާންކޮށްފައެވެ.\nއޭގެ ތެރޭގައި ކޮންމެހެން ނިކުންނަން ޖެހިގެން މެނުވީ ރޭގަނޑުގެ ވަގުތުތަކުގައި މަގުމައްޗައް ނުނިކުތުމާއި، ނިކުންނަން ޖެހިއްޖެނަމަވެސް އެކަނި ބޭރަށް ނުދިއުމާއި، އެއްވެސް ކަހަލަގޮތަކަށް ކިތަންމެ ކުޑަ ހާނިއްކަ އެއް ލިބުނު ނަމަވެސް އެކަމާއި މެދު އިހުމާލުނުވެ އަވަސް ފަރުވާ ހޯދުމާއި، އަމިއްލަ ކާރު އަދި ސައިކަލު ޕާކު ކޮށްފައި ހުންނަ ވަގުތު ގެއްލުމެއް ލިބިފައި ހުރިކަން ފާހަގަކުރެވިއްޖެނަމަ ވަގުތުން އެކަން ކަމާ ބެހޭ ފަރާތްތަކަށް އެންގުމާއި، "އެއްވެސް ބާވަތެއްގެ" ޝައްކު އުފެދޭ ކަމެއް ފާހަގަ ކުރެވިއްޖެނަމަ ލަސްނުކޮށް އެކަމެއް ކަމާބެހޭ ފަރާރްތަކަށް އެންގުން ހިމެނެއެވެ.\nމީގެ އިތުރުން ދެން އެ ބަޔާނުގައި ވަނީ ސަލާމަތީ ކަންކަން ބަލަހައްޓައި ދެއްވުމަށް ބޭނުންވެއްޖެކަން ގަބޫލު ކުރެވިއްޖެނަމަ އެކަން ކޮށްދެެއްވުމަށް ކަމާބެހޭ ފަރާތްތަކުގައި އެދުމާއި، ހެނދުނާއި ހަވީރުގެ ދުޢާތައް ކިޔުމުގައި އިތުރަށް ފަރުވާތެރިވާން ޖެހޭ ކަމަށްވެސް ގޮވާލާފައެވެ.\nހުޅުމާލެ ފެރީ ޓާމިނަލް ކައިރީ ހުރި ސައިކަލެއް މޫދަށް ވައްޓާލައިފި\nއޮކްޓޯބަރ 26, 2019 20:23\nއަތަކަށް ފަޔަކަށް ލޯތްބެއް ހުރީވިއްޔާ ދީނީ ޢިލްމުވެރިއެއްގެ ގައިގާ ގާނޫނާ ޚިލާފަށް ޙައްގުން ކަމަކާ ނުލާ އަތްނުލާތި!\nއޮކްޓޯބަރ 26, 2019 23:45\nހުސް އާޓު.. ރަނގަޅަށް ވިއްޔާ މިވެރިން އެއްޗެއް ޕުޕޭނު ކުރަނީ.. އިންޒާރެއް ކަމަށް ވެދާނެ މިދިނީ ސަރުކާރުގެ އިސް ފަރާތްތަކަށް.. ސަމާލުވާތި..ޖަރީމާއެއް ހިނއގާފަ ދެން ދީނޭ ޤައުމޭ ކޮޔަފަ ނުނިކުންނާތި.. ކުރާކަމެއް ހަމައިގަ ތިބެ ކުރާތި\nއޮކްޓޯބަރ 26, 2019 20:33\nއެމްޑީއެންގެ ލީދީނީ ރިޕޯޓާ ދެކޮޅަށް ވާހަކަ ދައްކަވާ ދީނީ ޢިލްމުވެރިންގެ ދިފާއުގައި، އަދި އެބޭފުޅުންގެ ދިފާއުގައި ޒުވާނުން ނުކުތުމަށް ގޮވާލަމެވެ.\nއޮކްޓޯބަރ 26, 2019 20:36\nނުފޫޒުގަދަ މަގާމުތަކަށް ވެރިވެފައިމިވަނީ އަނދިރިކަން. ޑިމޮކްރަސީގެ ބައްޕަ(ދޮން) ބުނާހެން އަނދިރި ދައުލަތުގެ ބާރު މިވަނީ މާގަދަވެފަިއިތަ؟. ދީނީ ޢިލްމުވެރިންނާއި، ދީނަށް ލޯބިކުރާ މީހުންނަށް ނުރައްކަލެއް އޮތީ ތޯ؟ އެހެންކަމުގައިވާނަމަ ، ތަފްސީލް ހިއްސާކުރެއްވިނަމަ މާ ރަނގަޅުވީސްކަން ނޭނގެ! މިހާރުތިވީގޮތުން މުޖްތަމަޢްގެ ތެރޭގައި ބިރުވެރިކަން އުފެދޭނެ ނޫންތޯ؟ ޓެރެރިޒަމްގެ ގާނޫނަށްވެސް ފެތިގެން ދިއުމަކީވެސް ނުވާނެކަމެކޭ ގަބޫލުކުރަން ދަތި!\nއޮކްޓޯބަރ 26, 2019 20:45\nބަލަގަ ﷲގެ ނުުޫރުފުޅު އެވެރިންނަކަށް ނިއްވައެއްނުލެވޭނެ ނިވާލުމަށް ފުމުނުވަރަކަށްދާނީ ހުޅުނބު. މިއީ ތާރީޚް ހެކިދޭ ހަގީގަތް ރާއްޖޭގެ ދެރަ ސޮރުން އެކި އަތޮޅުން ނުކުންނާނެ ބިރަކާނުލާ ﷲއާ ރަސޫލާއަށް ޓަކައި ތެދުވާނެ . ދިވެހި ހުރިހާ މައިންނަކީ ޝަހިންދާ އެއް ނޫން ދިވެހި ހުރިހާ ޒުވާނުންނަކީ އަންނި އެއްވެސްނޫން ﷲގެކޯފަާ އެމީހުންނާ ހަމަޔަތް އަތުވެއްޖެނަމަ އެކަންހުއްޓުވޭނެ ބަޔަކު ނުތިބޭނެ ދުޢަާ އަކީ އެންމެ ބާރުގަދަ ހަތިޔަަަާރު އިލްމުވެރިންގެ ދުއާ ބޭކާރުވެގެން ނުދާނެ\nއޮކްޓޯބަރ 27, 2019 06:00\nތިބާ ފިޑިބަޔަކު ނުދެކެން އިލްމުވެރީންނަކީ ނަބިއްޔުންގެ ތަރިޔަ ލިބޭބަޔަކީ އަދި ނަބިއްޔުން ފިޔަވައި އެންމެ ބޮޑެތި އިމްތިހާންތަކާއި ކުރިމަތިލާން ޖެހޭބަޔަކީވެސް\nއޮކްޓޯބަރ 26, 2019 20:46\nވަކިން ތާކަށް ދާންޖެހޭނަމަ އަންގާލާ . ދާނަން އެކީގަ\nއޮކްޓޯބަރ 26, 2019 20:55\nދީނީ ވާހަކަ ދެއްކުމަކީ ގިނަ މީހުން އެހާ ރުހޭކަމަކަަށް ނުވޭ. ޢެއީ ދިވެހިންގެ ދީންވެރިކަން ހުރި ހިސާބު. ދިވެހިން އެންމެ ރުޅިއަންނަ ބަޔަކީ ޝޭޚުން. އެހެންވީމަ އެމީހުންނަށް މިރާއްޖޭގަ ރައްކާތެރިކަމެއްވެސް ނެތީތާ. ދެންވެސް ކިޔާނީ 100 ޕަސެންޓޭ ދޯ.\nއޮކްޓޯބަރ 26, 2019 20:57\nއޮކްޓޯބަރ 26, 2019 21:04\nއޮކްޓޯބަރ 26, 2019 21:55\nބޮއް ކޮންތާކު މިޖެހުނީ! ޔާމީންވެސް މިވަރު ނުކުރޭ. ތިހީވަނީތަ އަހަރުމެން ޒުވާނުން އިލްމްވެރިންނައް ހިމާޔަތް ދޭނަން!\nއޮކްޓޯބަރ 26, 2019 22:02\nޔާމީން ދީނީ ޢިލްމުވެރިންނަށް ކީއްކޮށްގެން ތިހެން ތިކިޔަނީ؟\nއޮކްޓޯބަރ 27, 2019 00:26\nޔާމީނު ދީނީ އިލްމްވެރިންނައް ކަމެއްކޮއްގެނެއްނޫން. މަށައް ނުލިޔެވުނީ ޔާމީނު ވެސް މީހުންނައް މިވަރައް ހުރަސް ނާޅިޔޭ.\nއޮކްޓޯބަރ 27, 2019 08:39\nހައްހައްހާ ހިތުގަ ފޮރުވިފަ އޮތް ހަޤީޤަތް ގިނަފަހަރަށް ބޭރުކޮށްލެވޭނީ. ޔާމީނުބުނި އޭނާއަކީ ﷲގެ ދެވަނަ ދަރިންނެއް ނޫނޭވެސް. އެއީ ކުފުރުގެ އައްޕަ\nއޮކްޓޯބަރ 27, 2019 10:34\nއޯލްޓަނޭޓިވް ނެރޭޓިވް އޯކޭ ވީ ދޯ. މުރުތައްދު ޕާޓީގެ ކުއްޖެއް ދޯ މީ ވެސް. ޔާމީން ބުނީ ޔަހޫދީން ބުނެއޭ ޔަހޫދީންނަކީ ﷲގެ ދެވަނަ ދަރިންނޭ. މުސްލިމުންނެއް ނޫނޭ. ދެން ލާދީނީ މީހުންނަށް ހީވާނީ ދެންވެސް ތިބޭނީ ލާދީނީ މީހުންނޭ ހުސް\nއޮކްޓޯބަރ 26, 2019 22:10\nމިހާރު ޔާމީންގެ ވެރިކަން ވައްޓާލަން ވަރުނެގި ޝޭހުންނަށް ޔާމީންގެ ވެރިކަން ރަގަޅު ވާނެ\nއޮކްޓޯބަރ 26, 2019 22:08\nމިރާއްޖޭގެ ތާރީހުގަ ދީނީ އިލްމުވެރިނަ މިވަރުގެ ބިރުވެރި ނުރައްކާ ދުވަސްތަކެ އައިހެންހީނުވޭ ހަމަޔަގީނުންވެސް މިފަދަ ބަޔާންނެރެން އިލްމުވެރިންނަކަށްނުޖެހޭ. މިއަދު އިލްމުވެރިން އެމީހުންގެ ނަފްސާ ޖާނާމާލަށް ހިމާޔަތެނެތްކަން އެގި ނަފުސު ހިމާޔަތްނުކުރެވިފަ.. މިއީ ރަސޫލާ ދުއާ ދެއްވިފަދަ ވެރިޔަކުގެ ވެރިކަމުގަވާވަރުދޯ އަނާރާ. ކޮއްމެމީހަކު ވެރިކަމުގަހުރެގެން ދީނަށްވެސް ގައުމަށްވެސް ރައްކަލެނެތްކަން އިގޭނެ ކޮއްމެވެސް ބަޔަކަށް.. ރޔާމީނާ ކިހާވަރަކަށް ދެކޮޅުވެ އިޔާޒުމެން ފާޑުފާޑުގެ ވާހަކަދެއްކީ އެކަމަކު ރޔާމީން ދުވަހަކުވެސް އެއިން އިލްމުވެރިއެ ބިރުނުގަންނުވާ އަގަމަތީގަ މަލަމެނާޅުވާ.. މީޑިޔާތަ ހައްޕުކިޔައިގެން މިތިބީ މިނިވަންވިވަރުން.. އެހާރާމިހާރާ އަވަސްވެގެންހިރިނުލެވޭއާ ސަން ސައިޝައިންވެފަ. ސާބަސް މިނޫސްތަކަށް.. 4ވަނަބާރާ 100ވަނަބާރުވެސް ސޯލިހުވެފަ މުށަށްލާފަ..\nއޮކްޓޯބަރ 26, 2019 22:32\nމިކަމުގައި ހަގީގަތެއް އެބައޮތް. އޭގެ އެއް ހެއްކަކީ މިހާރު ކޮނމްމެ ހަގްތާއެއްގެ ބްރާސްފަތި ދުވަހު އެމްޑީގެ ބައްދަލުވުމޭ ކިޔައިގެން މުވައްޒަފުންނަށް މެއިލް ކޮށްގެންނެރެ އެބަ ޔޯގާ ހައްދުވާ. މިކަމާ އަންހެން މުވައްޒަފުން ވަރަށް ކަންތަށް ބޮޑުވެގެން އުޅެ ފިރިހެން މުވައްޒަފުންނާ މަސްހުނި ކުރުވައިގެން ފާޑުފާދުގެ ކަސްރަތުކުރުވާ އައުރަ ކަސްފުވާތީވެ. އެކަމަކު ނުނިމުމެވެސް ނުކެރޭ އެޗްއޯޑިން ލައްވާ ބަލާ ކޮންކޮން ބައެއްތޯ ނުނިކުމެ ތިބެނީ. ވަރަށް ލާދީނީ ކަންތަށްތަށް މިތަނުގަ ހިނގާ އެބަ. ރޭޑިއޯއިން ގެނައި ލައިވް ދީނީ ޕްރޮގްރާމްތަށް ވަނީ ހުއްޓުވާފަ.\nއޮކްޓޯބަރ 26, 2019 23:01\nމި ޤައުމު މިދަނީ ކޮންފަދަ ނުރައްކާތެރި މިސްރާބަކައްތޯ!! ހުރި ހިތާމައެއްގެ ބޮޑުކަމާއެވެ. ޔާﷲ! އަޅަމެންގެ މިޤައުމަށް އަމާން ކަމާ ސުލްހަވެރިކަން މިންވަރު ކޮށް ދެއްވާނދޭވެ! އިސްލާމް ދީނުގެ އަދުއްވުން ބަލިކުރައްވާ އިސްލާމް ދީނަށް ނަސްރާއި ކާމިޔާބު މިންވަރުކޮށް ދެއްވާންދޭވެ! ޢިލްމުވެރިން ދީނަށްޓަކައި ކުރަމުންދާ މަސައްކަތުގައި ބަރަކާތް ލައްވާންދޭވެ! އަޅަމެންގެ މާތް ނަބިއްޔާ އަށް ސަލަވާތާއި ސަލާމް ލައްވާނދޭވެ!\nއޮކްޓޯބަރ 26, 2019 23:07\nއަންނި އާއި ޝަހިންދާއަށް ލިބުނު ނަފްސާނީ ބަދަލުގެ ގޮތުގައި މިއަންނަ އަހަރުގެ ބަޖެޓުގެ 50% ދޭންނިންމާތަން ފެނިދާނެހެން ހާދަހީވެއެވެ؟ އެއީ މިހާރު ކަންތައްމިދާ ގޮތުން\nޝަހިންދ!! ބުނާއިރަށް އެމީހެއްގެ ނޮޅިއާއި ދިމާއަށް ދިވެހި ފުލުހުން ފުންމައިގަނެއެވެ. އެމީހުންނަށް މުހިންމީ މުރުތައްދު ޝަހިންދާއެވެ! އޭފުލުހުންނޭ! އޭސިފައިންނޭ ކަލޭމެންނާއި އިލާހީ ޤާނޫން އަރާހަމަކުރާނެ ކަލޭމެންނާއި ސުވާލު ކުރެވޭނެ! އެދުވަހުން މުރުތައްދު އަންނި އަދި ޝަހިންދާ އަންނާނެތަ؟ އެހެންވެއްޖިއްޔާ އޯކޭ!!!\nއޮކްޓޯބަރ 26, 2019 23:21\nމި އުއްމަތުގެ ޙަޤީޤީ ޢިލްމް ވެރީންނަކީ ނަބީބޭކަލުންގެ ވާރުތަވެރިން އެބޭކަލުންނަށް ލާދީނީ ސަރުކާރުން ގޯނާއެއް ނުކުރާތި\nއޮކްޓޯބަރ 26, 2019 23:23\nއިރާދަކުރެއްވިއްޔާ ރައްކާތެރިވާނެ. ޢިލްމުވެރިންގެ ދިފާޢުގަ އަޅުގަނޑުމެން ޒުވާނުން މިތިބީ. ޙައްޤަކާ ނުލާ އެއްވެސް ފަރާތަކަށް އެެއްވެސް ގެއްލުމެއް ލިބޭކަށް ނޭދެން. އިންޝާﷲ މމިޤައުމަކީ އިސްލާމްދީންމަތިގައި އޮތްޤައުމެއް\nއޮކްޓޯބަރ 26, 2019 23:31\nއޭ ދިވެހި ޒުވާނުންނޭ 24 ގަޑިއިރު ވައިފައި އާ ޑާޓާ ލިބިގެން ޕަބްޖީ ކުޅެލާ އަލީ އެކްސްޕްރެސް ވިޔަފާރި ކޮށްލާ މޮޅެތި ސައިކަލް ތަކުގަ ބުުރުޖަހާ ކެފޭތަކުގަ ކޮފީ ބޯން ތިބެގެނެތް ކަލޭ މެންގެ ދަރިންނަކަށް މުސްތަގުބަލެތް ހޯދައެއް ނުދެވޭނެ. ޢިސްލާ މް ދީނާ ގައު މުގެ މިނިވަންކަ މުގެ ހައްގުގަ ތެދުވަންވީ ވަގުތަކީ މިއީ މިނުބައި މުނާފިގުންގެ ކިބައިން ގައު މު މިނިވަން ކުރަންވެއްޖެ ހެޔޮނުވާނެ ކުދިންނޭ .\nއޮކްޓޯބަރ 27, 2019 02:31\nއޮކްޓޯބަރ 27, 2019 03:04\nހުރިހާ މުސީބާތެއް ޖެހިގެން މިއުޅެނީ މި ލާދީނީ ސަރުކާރާ ހެދި.\nއޮކްޓޯބަރ 27, 2019 05:32\nތީކަލޭމެންގެ ތެރޭން ހިންގަން އުޅޭ ޖަރީމާއެއް ބައި މިހުން ރައްކާވެތިބޭށޭ ކިޔާފަ.\nއޮކްޓޯބަރ 27, 2019 08:15\nހާއްސަކޮށް ރމގެ ރައީސް ގެންދަނީ ރައްޔިތުންގެ ލާރިހޭދަކޮއްގެން އޮންއެރގަ ލިބޭކޮންމެ ފުރުސަތެއްގެ ބޭނުންހިފާ މޑނ ދިފާއުކޮއް އެފިކުރު އާލާކުރަން ހިއްވަރުދެމުން. ވީމާ މިހިދުން މިހިދަށް ރައްޔިތުންގެ މަޖްލީހުގެ ޖަލްސާތައް ޓީވީތަކުން ގެނައުން މަނާކޮއް މިކަންކުރާ ސްޓޭސަންތައް ބަންދު ކުރަންޖެހެ.\nއޮކްޓޯބަރ 27, 2019 08:40\nކަލޭމެން ބިރުން ތިއުޅެނީ ކީޢްވެތަ. ކަމާއި ބެހޭ ފަރާތް ތަކަކީ ލާދީނީ ބައެއް. އިސްލާމްދީން ނައްތާލަން އުޅޭ ބައެއްގެ އެހީ ހޯދަން ކަލޭމެން ލަދެއް ނުގަނޭތަ\nއޮކްޓޯބަރ 27, 2019 12:03\nއިލްމުވެރިންނަށް ހަމަސާބަސް ތިމީހުންގެނަ ސަރުކާރެއްމީ ތިމީހުން ހާދަ އުފަލުންނޭ ތިއުޅެނީ ދޯ. ވާވާ ސަޅިއޭ މިހާރު މިދާގޮތް ހަމަ ހިނިއަންނަނީ އިލްމުވެރިން މިހާރު ތިއޮށްއުޅޭ ގޮތަކުން އެމްޑީއެންގެ ރިޕޯޓަށް އަތްޖަހާފަ ހޭންވީނު. އިބޫއަކީ ދުވާދެއްވާފައިވާފަދަ ވެރިއެއް. ސާބަހޭ ދީނީ އިލްމުވެރިންނަށް. ތިމީހުން ހަމަ ތިމޮޔަގޮވަނީ މިޤައުމު މިދާނީ ރަނގަޅަކަށް ނޫންތަ. ތިމީހުންގެނަ ވެރިކަމެއްނު 2013 އަށްވެސް ތި ޢިލްމުވެރިން ނުކުންނަންވާނެ ތިގޮތަށް އެފަހަރަށް ހޮވާނީ މުޙައްމަދު ނަސީދު ހ . ކެނެރީގެ މާލެ އޭނައަށް ދެއްވާފައިވާނީ ކޮންކަން އެއްޗެއްކަންވެސް އަދި ނޭނގެ އިލްމުވެރިން ( އިލްޔާސުމެން ) ބުނީމަ އެނގޭނީ.\nއޮކްޓޯބަރ 28, 2019 23:36\nދީނީ ޢިލްމުވެރިން ތިއްބަވާށޭ ގޭގައި ތިމަންމެން ކުރާކަމެއްކޮށް މިޤައުމުގެ ދީނީ ވަހުދަތު ފުހެލާއި ނިމެން ދެކަށް ބޭރަށް ނުނިކުންނާތި މިސްކިތް ތަކުގައި ތިދެއްވާ ދަރުސުތައްވެސް ނުދެއްވާށޭ ވަކިން ހާއްޞަކޮށް މުޙައްމަދު صلى الله عليه وسلم ނަންފުޅު މީހުން މާގިނައިން ނުކިއުމަށް ބާރު އަޅައިދޭށެވެ. އަހަރެމެން ގޮވައިލަންދެކަށް ގެގައި ނިދާފަ ތިއްބަވާށެވެ މިޤައުމަށް ސްޕޭން ނުކިޔުނެއްކަމަކު އެކަހަލަ އެހެން ނަމެއް ކިޔާފަ ގޮވާލަންދެކަށް މަޑުން ތިއްބަވާށެވެ. (މީވަރަށް ގިނަވާހަކަ)\nއޮކްޓޯބަރ 30, 2019 11:07\nދިވެހިން މި ބުނަނީ ބޭން އެމްޑީއެން.... ކިހާ ބޮޑު އުދަގުލެއް މި ލާދީނީ ބައިގަޑާ ހުރެ.... ބޭން އެމްޑީއެން.... އަޅުގަނޑަކީ އިލްމުވެރިއެއް ނޫން އެމްޑީޕީ މެމްބަރެއް މި ހަރުއަޑުން މި ބުނަނީ ބޭންއެމްޑީއެން


Booster dose feshumaa eku centre thakugai thojjehun! | Mihaaru\nބޫސްޓަ ޑޯޒު ފެށުމާ އެކު ސެންޓަރުތަކުގައި ތޮއްޖެހުން!\nކޮވިޑް ވެކްސިންގެ ދެ ވަނަ ޑޯޒް ޖެހުމަށް ގިނަ ބަޔަކު ކިޔޫގައި.-- ފައިލް ފޮޓޯ: ނިޝާން އަލީ / މިހާރު\n15 ޖެނުއަރީ 2022 - 13:28\nކޮވިޑުގެ ބޫސްޓަ ޑޯޒު އާއްމުކޮށް ހުޅުވާލައިގެން މިއަދު ޖަހަން ފެށިއިރު، ވެކްސިން ސެންޓަރުތަކުގައި ތޮއްޖެހެން ބޮޑުވެ އާއްމުންގެ ޝަކުވާ ގިނަވެއްޖެ އެވެ.\nބޫސްޓަ ޑޯޒު އާއްމުންނަށް މިއަދު ޖަހަން ފެށީ އެޕޮއިންޓްމެންޓް އުސޫލުންނެވެ. އެ މީހަކު ދާން ޖެހޭ ސެންޓަރަކާއި ގަޑި ވެސް އެޗްޕީއޭ އިން އަންގަ އެވެ. އެކަމަކުު ހުރިހާ ސެންޓަރުންތަކުގައި ވެސް މިއަދު އޮތީ ވެކްސިން ކިއޫ ދަމާލައިފަ އެވެ.\nމާލޭގެ ޕޮޒިޓްވާ އަދަދު ހަލުވި ކަމާ އެކު މައްޗަށް ދަނިކޮށް ބޫސްޓަ ޑޯޒު ޖަހަން ބޮޑު ކިއޫއަކަށް އަރަން ޖެހުމުން އާއްމުން ދަނީ ސޯޝަލްމީޑިއާގައި ފާޑުކިއަމުންނެވެ. ވެކްސިންގެ ބޫސްޓަ ޑޯޒާ ހިސާބަށް ދިޔައިރު ވެސް އެންމެން ތޮއްޖެހިގެން ނޫން ގޮތަކަށް ވެކްސިން ޖެހުން އިންތިޒާމު ނުކުރުން މައްސަލައެއްގެ ގޮތުގައި ނަގަ އެވެ.\nބޫސްޓަ ޑޯޒް ޖެހުމުގެ ފުރުސަތު މިއަދު ހުޅުވާލީ ދެ ވަނަ ޑޯޒް ފުރިހަމަ ކުރިތާ ހަ މަސް ވެފައިވާ އުމުރުން 18 އަހަރުވެފައިވާ މީހުންނަށެވެ. އެޗްޕީއޭ އިން ވަނީ މި ވެކްސިން ޖެހުމަށް ވެބްސައިޓުން އޮންލައިންކޮށް އެޕޮއިންޓަމަންޓް ހެއްދޭނެ އިންތިޒާމް ހަމަޖައްސައި ދީފަ އެވެ.\nin queue for booster shot @ HMH. my appointment time was 11:45-11:59. now it’s 12:45. good thing there’sanice breeze and hiyaa where we have to wait.\n— 𝙧𝙞𝙛𝙜𝙖 ✿ (@MRifgaR) January 15, 2022\nއެޗްޕީއޭއިން ބުނީ މިއަދާއި މާދަމާ އަށް ވެސް އެޕޮއިޓްމަންޓުތައް މިހާރު ފުލްވެފައިވާ ކަމަށެވެ.\nމާލެ، ވިލިމާލެ އަދި ހުޅުމާލޭގައި ވެކްސިން ޖަހައިދެނީ ހުކުރު ދުވަސް ފިޔަވާ ކޮންމެ ދުވަހެއްގެ ހެނދުނު9އިން ހަވީރު5އަށެވެ.\nބޫސްޓަ ޑޯޒް ޖަހައިދޭ ސެންޓަރުތައް؛\n• ދަރުމަވަންތަ ހޮސްޕިޓަލް\n• ހުޅުމާލެ ހޮސްޕިޓަލް\n• ވިލިމާލެ ހޮސްޕިޓަލް\nބޫސްޓާ ޑޯޒް ޖަހަން ފެށީ ކޮވެކްސް ފެސިލިޓީގެ ދަށުން އެމެރިކާއިން އިން ހަދިޔާކުރި ފައިޒާގެ 100،620 ޑޯޒް ވެކްސިނުންނެވެ. މި ވެކްސިން ޖެހުން ލަސްވީ، އެ ވެކްސިން ޖަހަން ބޭނުންވާ ހާއްސަ ސިރިންޖު ރާއްޖެ އަށް ނުލިބިގެންނެވެ.\n@HPA_MV ge vaccine appointment system ge link share kurevuneethee maafa edhen\nEyee meehunna dhey bodu landeh. Vaki gadiyaka appointment eh libunu kama buney, adhi 15 minutes kurin annan buney.\nDhaa iru onnanee vaanuvaa neyngey baththirees queue. Saharo ey hitha araane hama 🙄\n— Neonthu (@nunthu) January 15, 2022\nއެޗްޕީއޭއިން ބުނީ ވެކްސިން ޖަހަން ދާއިރު، އައިޑީކާޑާއި ވެކްސިން ކާޑު ވެސް ގެންދަން ޖެހޭނެ ކަމަށެވެ. ދައިމީ ބޭހެއް ކުރާ ނަމަ، ބޭސް ސިޓީ ވެސް ގެންދަން ޖެހޭނެ އެވެ. އަދި ވެކްސިން ޖެހުމުގެ ކުރިން ރަނގަޅަށް ކައިގެން ދިއުމަށާއި ރޯގާގެ އެއްވެސް އަލާމާތެއް ހުރި ނަމަ ނުދިއުމަށް ވަނީ އަންގައިފަ އެވެ.\nއެހެން ގައުމުތަކެކޭ އެއްގޮތަށް ރާއްޖޭގައި ވެސް ކޮވިޑް-19 އަށް ޕޮޒިޓިވްވާ މީހުންގެ އަދަދު، ކޮވިޑްގެ އާ ވެރިއަންޓާ އެކު ވަނީ ވަރަށް ބޮޑަށް އިތުރުވެފަ އެވެ. އިއްޔެ ވެސް ރާއްޖެއިން 900 އަށް ވުރެ ގިނަ މީހުން ޕޮޒިޓީވްވެ، މި ބަލިމަޑުކަން ފެށުނު ފަހުން ރާއްޖެއިން ބަލި ޖެހުނު މީހުންގެ އަދަދު ވަނީ 100،000 ހުރަސްކޮށްފަ އެވެ.\n27 ކޮމެންޓް, 11 ރިއެކްޝަންސް\nކެރަފާނަސީމް ސިއްހީ ދާއިރާ ހަވާލުވިފަހުން މިތަނުންކުރާ ކަމަކީ ކްރައިސިސް މެނޭޖްކުރުން . އެއްކަމެއް އެތަށް ހާސްފަހަރު ކުރާއިރުވެސް އެކަން ރަގަޅަށް ޕްލޭންކޮށްގެން ކުރާ ތަނެއް ނުފެނޭ... ވަރަށް ވެދުން!!!!\nރައްޔިތުން ރަތްދަކަ އަވީގަ ތިބެގެން ބޮޑެތި ކިޔުތައް ހަދައިގެން ތިބިއިރު ދާއިރާގެ މެންބަރަކަށްވެސް ޙަސަނަކަށް ކާސިމަކަށް ސޯލިހަކަށްވެސް ނުފެނޭ ޞާލިޙު އެކަކުވެސް ނެތް ހައްތަހާވެސް ތިބީ ލަފާ ގަތްނުކުރާ ވަރުގެ މީހުން 65 ގޮނޑި ލިބިހުރި މީހާއޭ އެދުވަނީ އެއންމެ ގޮނޑިއެއްގަ ތަގުޅިލާ ބަގުޑި ބައްދަން ރައްޔިތުން ބޮޑެތި ކިޔުތައް ހަދައިގެން އަވީގަ ތިބި ތިބުން މައްސަލައަކަށް ނުވި\nބޫސްޓަރ ޑޯޒް މަތިމަތި މައްޗަށް ޖެހައިގެން ތިޔަ ވެކްސިންތަކުގެ ސައިޑު އިފެކްޓްތައް ފެންނަން ފަށާނީ 10 ވަރަކަށް 20 ވަރަކަށް އަހަރު ފަހުން . މިހާރު ޑަބްލިޔު.އެޗް .އޯ ގައި ތިބި ކޮރަޕްޓް ވެރިންނާއި ، ދުނިޔޭގެ މަހްޖަނުންނާއި ވެކްސިން އުފައްދާ ކުންފުނިތައް ގުޅިގެން ހިންގާ ޖަރީމާގައި ގައުމުތަކުގެ އާދައިގެ ނިކަމެތި ރައްޔިތުން ހަނާވަނީ. ގައުމުތަކުގެ ވެރިންނަށްވެސް ތިބެނީ ބިރު ދައްކާފައި ، އެހެންވެ އެހާވަރަށް ގައުމުގެ ވެރިން ވެކްސިން ޖަހަން އިރުޝާދު ދެނީ.\nދެން ހުރިހާ ބަންގާޅީން ގަޔަޢްޖަހާ ހުސްކޮލާ، ދިވެހިން ޖެހޭނީ މިގައުމުގަ ސަލާނަޖަހަން، ބޭރުގައުމު ތަކުން ދިވެހިންނައް ލިބޭ ހިލޭއެހީވެސް މިޖެހެނީ ބަންގާޅީ ގަޔައްޖަހަނަ، ދިވެހިން ހޭލާކަޢްނުވޭބާ، ގައުމު ހަލާކުގެ ތެރެއައްދަނީ، ބަނަގާޅިން ގައުމު ހިސޯރުކުރުމުގެ ކުރިން ތެދުވަމާ\nމި ތޮއްޖެއްސުމަކީ ސަރުކާރުން ރޭވިންތެރިކަމެއް ނެތި ރައްޔިތުންނަށް ދުށްދައްކަން ފަށައިގަތުމެއް ކީއްވެތޯ ބައިބޯ ސަހަރު ތަކުގެ ރަށަރަށަށް ގޮސް ވެކްސިން ޖެހުމުގެ އިންތިޒާމް ނުކުރެވެނީ ހޮސްޕިޓަލް ހުރި ރަށްރަށުން ވެކްސިން ނުޖެހެންވީ ހޮސްޕިޓަލް ހުރި ރަށްރަށުން ޓީމްތައް ކުދި ރަށްރަށަށް ގޮސް ވެކެސިން ނުޖެހެންވީ މިފަހަރު މިކަން ފަށައިގަތީ އެންމެ ނުބައިކޮށް ވަރަށް ގައިދަށުކޮށް ކުއްލިއަކާ އިޢްލާނުކުރީ މާދަމާއިން ފެށިގެން ޕީސީއާރު ހަދަން ޖެހޭކަމަށް މީ ގޯހެއް\nމިސަރުކާރުގައި އަޅެ ކަމެއް ރާވައިގެން ކުރަން އެނގޭ އެކަކުވެސް ނެތީތަ؟5އަހަރުވެގެން ދާއިރު ކަމެއް ރަނގަޅަށް ކުރަން ދަސްވެސް ނުވިދޯ؟؟\nހަމަކުރީފަހަރު ވީގޮތަށް ބަންގާޅީންގަޔަށް ޖަހާ ހުސްވާނީ.\nނަޒްލާ ކޯފާވެދާނެ. ބަންގާޅީ އޭ ނުކިޔާތި.\nމިއީ މާލެއަށް ޙާއްސަ ޑޯޒްއެއް ތަ؟\nނޫނޭ މާލޭގަ އުޅޭ ރާއްޖެތެރޭ މީހުންނަށް ހާއްސަ...މާލޭ މީހުންނާ ޖައްސާ ލިޔަސް މިދެންފުކެއްބޮޑުވަރު ޕިސްޕިސް\nކިޔުގައި ތިބީ މާލޭގެ މީހުންތޯ ބަލަންވީނުން.\nބޭކާރު ކަމެއް، އައު ވޭރިއަންޓެއް ފެންނައިރަށް އަނެއްކާ އަނެއް ޑޯޒު ޖަހަންޖެހޭނެ، ސިއްހީ މާހިރުން އަހަރުމެން މޮޔަހައްދައިގެން އެމީހުންގެ ވިޔާފާރި ފުޅައުކުރަނީ\nއިބޫގެ ހިންގުންތެރިކަން. ނަސީމުގެ ގާބިލްކަން. ސިޔާސީ މީހުން ރައްޔިތުންދެކެ ލޯބިވާވަރު ތި ފެންނަނީ


Adheeb fuluhunge belumuge dhashah genesfaivaa kamah bunefi\nއަދީބު ފިލައިގެން އިންޑިއާ އަށް ދިއުމުން ހިފަހައްޓާފައި.\nއަދީބު ފުލުހުންގެ ބެލުމުގެ ދަށަށް ގެނެސްފައިވާ ކަމަށް ބުނެފި\nބޮޑެތި މައްސަލަތަކެއްގައި ތުހުމަތު ކުރެވޭ ކުރީގެ ނައިބު ރައީސް އަހުމަދު އަދީބު ފިލައިގެން އިންޑިއާ އަށް ދިޔުމުން އެގައުމުގެ ސަލާމަތީ ބާރުތަކުން ހިފަހައްޓައި، ރާއްޖެ އަށް އަނބުރާ ފޮނުވާލުމުން މިހާރު އޭނާ ހުރީ ދިވެހި ފުލުހުންގެ ބެލުމުގެ ދަށުގައި ކަމަށް ބުނެފި އެވެ.\nއިންޑިއާގެ ޓުޓިކޮރިން އިން "ވާގޯ 6" ކިޔާ ޓަގެއްގައި ސިއްރުން އިންޑިއާ އަށް އެތެރެވާން އުޅެނިކޮށް ބުރާސްފަތި ދުވަހު އަދީބު ހިފެހެއްޓި އިރު އޭނާގެ ބައިނަލްއަގުވާމީ ވަކީލުންގެ ޓީމުން ވަނީ އިންޑިއާ އިން ހިމާޔަތް ހޯދުމަށް އެދިފަ އެވެ. އެކަމަކު އިންޑިއާ އިން ނިންމާފައިވަނީ އަދީބު އެ ގައުމަށް އެތެރެވެފައި ނުވާތީ ހިމާޔަތް ދެވެން ނެތް ކަމަށެވެ.\nއޭގެ އިތުރުން ރޭ ދަންވަރު އަދީބު ވަނީ އޭނާ އެ ގައުމަށް އެތެރެވާން އުޅުނު ޓަގު ބޯޓުގައި، އިންޑިއާގެ ކަމާބެހޭ އިދާރާތަކުގެ އޮފިޝަލުންނާ އެކު ރާއްޖެ ގެނައުމަށް ފުރުވާލާފަ އެވެ. އިންޑިއާ އިން އަދީބު ޑީޕޯޓްކޮށްލަން ނިންމައި ރޭ ދަންވަރު އޭނާ ފުރުވާލި އިރު، ރާއްޖޭގެ ސަލާމަތީ ބާރުތަކާ އޭނާ ހަވާލުކުރީ ރާއްޖެ އާއި އިންޑިއާގެ ކަނޑުގެ ބޯޑަރު ކައިރިންނެވެ.\nފުލުހުން މީގެ އިރުކޮޅެއް ކުރިން ޓްވީޓެއްގައި ބުނީ އަދީބު މިހާރު ހުރީ ފުލުހުންގެ ހައްޔަރުގައި ކަމަށެވެ. އަދި ފުލުހުންގެ ބެލުމުގެ ދަށުން އޭނާ މާލެ ގެނައުމަށް، ދަތުރު ކުރަމުން އަންނަ ކަމަށް ވެސް އެ ޓްވީޓްގައި ބުނެ އެވެ.\nއަދީބުގެ މައްޗަށް އިއްވާފައިވާ ޖަލުހުކުމްތައް ބާތިލް ކުރި ނަމަވެސް އޭނާގެ ޕާސްޕޯޓް އަދިވެސް އޮތީ ހިފަހައްޓައިފަ އެވެ. އަދި އޭނާ ބޭސްފަރުވާ އަށް އިންޑިއާ އަށް ވަޑައިގެންނެވީ ވެސް އެ ދަތުރަށް ޚާއްސަ ޓްރެވަލް ޑޮކިއުމަންޓެއްގަ އެވެ.\nއިންޑިއާ-ރާއްޖެ އަހުމަދު އަދީބު ޕޮލިސް


ހިޔާ ފްލެޓް ލިބުނުފަރާތްތަކުގެ ޕެޓިޝަން މަޖިލީހަށް ހުށަހަޅައިފި | Sandhaanu\nހިޔާ ފްލެޓް ލިބުނުފަރާތްތަކުގެ ޕެޓިޝަން މަޖިލީހަށް ހުށަހަޅައިފި\nހުޅުމާލޭ ދެވަނަ ފިޔަވަހީގައި އިމާރާތްކޮށްފައިވާ ހިޔާ ފްލެޓްތައް ލިބުނު ފަރާތްތަކުގެ ކަންބޮޑުވުންތައް ހިމެނޭ ޕެޓިޝަން ރައްޔިތުންގެ މަޖިލީހަށް ހުށަހަޅައިފިއެވެ.\nހިޔާ ފްލެޓް ލިބުނު މީހުންގެ ހައްގުގައި މަސައްކަތް ކުރާ ހިޔާ ޔޫނިއަންގެ ފަރާތުން މިއަދު ވަނީ މި ޕެޓިޝަން ރައްޔިތުންގެ މަޖިލީހުގެ މެޖޯރިޓީ ލީޑަރ އަލީ އާޒިމަށް ހަވާލުކޮށްފައެވެ.\nހިޔާ ޔޫނިއަނުން ބުނީ ފްލެޓް ލިބުނު ފަރާތްތަކުގެ ކަންބޮޑުވުންތައް ހިމެނޭ ޕެޓިޝަން މަޖިލީހުގެ މެޖޯރިޓީ ލީޑަރަށް އެރުވީ، އެ ކަންބޮޑުވުންތަކަށް ހައްލު ހޯދުމަށް ވޭތުވެދިޔަ ދެ މަސްދުވަހު ކުރި މަސައްކަތްތަކުން ސަރުކާރުގެ ވުޒާރާތަކުން އެދެވޭ ހައްލެއް ހޯދިފައިނުވާތީ ކަމަށެވެ.\nމި ޕެޓިޝަނުގައި މައިގަނޑު ގޮތެއްގައި އެދިފައިވަނީ ހިޔާ ފްލެޓް ތަކުގެ ކުލި 5600 ރުފިޔާއަށް ކުޑަކޮށްދިނުމަށާއި، ފްލެޓްތަކުގެ އެތެރޭގެ މަސައްކަތަށް ހޭދަވާ ފައިސާ ދެއްކުމަށް އޮތް މުއްދަތު 12 މަހަށް ބަދަލުކޮށްދިނުމާއި ފްލެޓްގެ ޖުމަލަ އަގުން ފްލެޓްގެ އެތެރޭގެ މަސައްކަތްތައް ނިންމަން ހޭދަވާ އެއްލައްކަ ރުފިޔާ މައާފްކޮށްދިނުމަށެވެ.\nމި ޕެޓިޝަން މިދިޔަ ޖޫން މަހުގެ އެއްވަނަ ދުވަހު އެންމެ ފުރަތަމަ ހުށަހެޅީ ރައީސް އޮފީހަށެވެ.\nހިޔާ ޔޫނިއަނުން ބުނީ ރައީސް އޮފީހަށާއި ހައުސިން މިނިސްޓްރީ އަދި އެޗްޑީސީއާ ވާހަކަ ދައްކައިގެން ކަންބޮޑުވުންތަކަށް ހައްލު ހޯދުމަށް މަސައްކަތް ކުރި ކަމަށެވެ. ނަމަވެސް އެއްވެސް ހައްލެއް ލިބިފައި ނުވާތީ މަޖިލީހަށް ހުށަހެޅުމަށްޓަކައި މެންބަރު އާޒިމަށް ޕެޓިޝަން ހަވާލުކުރީ ކަމަށެވެ.\nސަރުކާރާއި މަޖިލިސް ގުޅިގެން ކުރެވޭ މަސައްކަތް ތަކުން ހާސިލް ނުކުރެވޭނޭ އެއްވެސް ކަމަކަށް ޔޫނިއަނުން އެދިފައި ނުވާނެ ކަމަށްވެސް ހިޔާ ޔޫނިއަނުން ބުނެއެވެ.\nރައީސް ޔާމިންގެ ވެރިކަމުގައި ހިންގި ހިޔާ މަޝްރޫއުގެ ދަށުން ބިނާކޮށްފައިވާ 7،000 ހައުސިން ޔުނިޓުގެ ކުއްޔަކީ 8،500 ރުފިޔާ ކަމަށް ސަރުކާރުން ވަނީ ކަނޑައަޅާފައެވެ.\nއެއީ އިންސްޓޯލްމަންޓުގެ ގޮތުގައި ދައްކަންޖެހޭ 7500 ރުފިޔާ އާއި ފްލެޓުގެ މެނޭޖްމެންޓު ފީގެ ގޮތުގައި ކޮންމެ މަހަކު 1،000 ރުފިޔާއެވެ.\nއެހެން ނަމަވެސް ފުލެޓު އެއްބަސްވުމުގައި ސޮއިކުރާ ތާރީހުން ފެށިގެން ތަނުގެ ފިނިޝިން މަސައްކަތް ކުރުމަށް ތިން މަސް ދުވަހު ފައިސާ ދައްކަން ނުޖެހޭނެކަމަށް އެޗްޑީސީން ބުނެއެވެ.


REPORT: Mayorunaai Raeesunnakaa dhen nukulheveyne! | Mihaaru\nމިދިޔަ ރިޔާސީ އިންތިހާބުގައި ވޯޓުލުމަށް ބަޔަކު ކިއު ހަދާފައި: ދެން އެންމެ އަވަހަށް އޮންނާނީ ކައުންސިލްތަކުގެ އިންތިހާބު --- ފޮޓޯ: ނިޝާން އަލީ/ މިހާރު\n24 ޑިސެމްބަރ 2019 - 08:35 23 comments\nއިދާރީ ދާއިރާތައް ލާމަރުކަޒީ އުސޫލުން ހިންގުމުގެ ގާނޫނު ވުޖޫދަށް އައުމާ އެކު، ކައުންސިލަރުން އެންމެ ބިރުގަތް އެއް ކަމަކީ މޭޔަރު ނުވަތަ ކައުންސިލްގެ ރައީސް ނުވަތަ ނައިބު ރައީސް ބޭނުން އިރެއްގައި މަގާމުން އެކަހެރި ކުރެވޭ ގޮތަށް އޮތުމުންނެވެ. ލާމަރުކަޒީ ނިޒާމު ބައްޓަންވެފައި އޮތީ ކައުންސިލްގައި ދެން ހިމެނޭ މެމްބަރުންގެ ތެރެއިން ނަގާ ވޯޓަކުން އެންމެ އިސް ކައުންސިލަރު ވަކިކުރެވޭ ގޮތަށެވެ. އެއް ބަޔަކު ސިފަކުރީ އެއީ ކައުންސިލް ހިންގުމުގެ ނިޒާމަށް އެޅުނު ހުރަހެއް ގޮތުގަ އެވެ.\nލާމަރުކަޒީ ގާނޫނަށް ދާދި ފަހުން ގެނައި ބަދަލުން އެކަން މި ވަނީ ނިމުމަކަށް އައިސްފަ އެވެ. މޭޔަރުންނާއި ކައުންސިލްގެ ރައީސުން "ހިތަށްއެރީމަ" ވަކިކުރުމުގެ ދޮރު ބަންދުވީ އެވެ. މޭޔަރުންނާއި ކައުންސިލްގެ ރައީސުންނަކީ ރައްޔިތުންގެ ސީދާ ވޯޓަކުން އިންތިހާބު ކުރާ ބައެއްގެ ގޮތުގައި މިހާރު ވަނީ ކަނޑައަޅައިފަ އެވެ. އެމީހުންނާ ކުޅުމުގެ އެއްވެސް ބާރެއް ދެން ތިބި ކައުންސިލަރުންނަކަށް ނެތެވެ.\nގާނޫނުއަސާސީ އާއި ގާނޫނުގައި މިހާރު އޮންނަ ގޮތުން މޭޔަރުންނާއި އަތޮޅު ކައުންސިލްގެ ރައީސުންނާއި ރަށު ކައުންސިލްގެ ރައީސުން ކަނޑައަޅާނީ އެ ކައުންސިލް ނިސްބަތްވާ ސަރަހައްދުގެ ރައްޔިތުންގެ މެދުގައި ނަގާ ސިއްރު ވޯޓަކުންނެވެ. އެއިން މީހަކު އިސްތިއުފާ ދީފި ނަމަ، އަނެއްކާވެސް ރައްޔިތުންގެ މެދުގައި ސިއްރު ވޯޓެއް ނަގަން ޖެހެ އެވެ. ގާނޫނުގައި އެންމެ އިސް ކައުންސިލަރުންގެ މަސްއޫލިއްޔަތުތައް ވަނީ ކުރިއަށް ވުރެ ބޮޑަށް ތަފްސީލްކޮށްދީފަ އެވެ.\nމަސްއޫލިއްޔަތުތަކުގެ ތެރޭގައި ކައުންސިލުން ނިންމާ ނިންމުންތައް ތަންފީޒު ކުރުމާއި ކައުންސިލްގެ ހިންގުމަށް ކުރަން ޖެހޭ މަސައްކަތްތައް ރާވައި ހިންގުމާއި ތަރައްގީގެ ޕްލޭނާއި ފައިނޭންޝަލް ޕްލޭންގެ މަގްސަދުތައް ހާސިލްކުރެވޭނެ ގޮތަށް މަސައްކަތްތައް ބައްޓަން ކުރުމާއި ކައުންސިލްގެ ޖަލްސާތައް ގަވައިދުން ބޭއްވުމާއި ޖަލްސާތަކުގެ ރިޔާސަތު ބެލެހެއްޓުން ފަދަ ކަންކަން ހިމެނެ އެވެ. މި ބަދަލާ އެކު، މޭޔަރުންނާއި ކައުންސިލްތަކުގެ ރައީސުންގެ ކޮނޑުގައި އެޅިފައި ވަނީ ވަރަށް ބޮޑު ޒިންމާއެކެވެ.\nރައްޔިތުންގެ މަޖިލިހުގެ ރައީސް މުހައްމަދު ނަޝީދާއި އައްޑޫގެ މޭޔަރު ސޯދިގް މަޝްވަރާއެއްގައި. --- ފޮޓޯ: ނިޝާން އަލީ/ މިހާރު\nހަމައެގޮތަށް އެމީހުންގެ ދަށުން ތިބޭ ކައުންސިލަރުންގެ މަސްއޫލިއްޔަތުތައް ވެސް ވަކިން ބޮޑެވެ. ރަށަށް ދިމާވާ ދަތިތައް ކައުންސިލްގެ ސަމާލު ކަމަށް ގެނައުމާއި އެކަންކަން ހައްލު ކުރަން މަސައްކަތް ކުރުމާއި ކައުންސިލް ޖަލްސާތަކުގައި ބައިވެރިވުމާއި ކައުންސިލްގެ މަގްސަދުތައް ހާސިލްކުރަން މަސައްކަތް ކުރުމާއި ކައުންސިލުން އެކުލަވާލަން ޖެހޭ ޕްލޭންތަކާއި އަހަރީ މަސައްކަތުގެ ތާވަލާއި އަހަރީ ބަޖެޓާއި ސަޕްލިމެންޓްރީ ބަޖެޓު އެކުލަވާލުމުގައި އަމަލީ ގޮތުން ކައުންސިލަރުން ބައިވެރިވުން ގާނޫނުން ލާޒިމް ކުރެ އެވެ.\nގާނޫނުގައި ޑެޕިއުޓީ މޭޔަރުންނާއި ކައުންސިލްގެ ނައިބު ރައީސުން އިންތިހާބު ކުރާނީ އެ ކައުންސިލްގެ މެމްބަރުންގެ މެދުގައި ނަގާ ސިއްރު ވޯޓަކުންނެވެ. ކައުންސިލްގެ ޑެޕިއުޓީ މޭޔަރު ނުވަތަ ކައުންސިލްގެ ނައިބު ރައީސްގެ މައްޗަށް އިތުބާރު ނެތް ކަމުގެ ބާރު ކައުންސިލަރުންނަށް އަދިވެސް ލިބެ އެވެ.\nއޭގައިވާ ގޮތުން ކައުންސިލްގެ ދެ ވަނަ އަށް އެންމެ އިސް މީހެއްގެ މައްޗަށް އިތުބާރު ނެތް ކަމަށް ކައުންސިލް މެމްބަރުންގެ އަޣުލަބިއްޔަތުން ފާސްކޮށްފި ނަމަ، އެމީހަކު މަގާމުން އިސްތިއުފާ ދޭން ވާނެ އެވެ. ޑެޕިއުޓީ މޭޔަރު ނުވަތަ ކައުންސިލްގެ ނައިބު ރައީސްކަމުގެ މަގާމުން ކައުންސިލަރަކު ވަކިކުރި ނަމަވެސް، އެ މެމްބަރެއްގެ މެމްބަރުކަން ދެމިއޮންނާނެ އެވެ.\nރައީސް އިބްރާހިމް މުހައްމަދު ސޯލިހް ދާދި ފަހުން ތަސްދީގުކުރެއްވި ގާނޫނުގައި ކައުންސިލަރުންނާ މެދު ފިޔަވަޅު އެޅުމުގެ ބާރު ހަމައެކަނި ލިބެނީ ލޯކަލް ގަވަމަންޓް އޮތޯރިޓީ (އެލްޖީއޭ) އަށެވެ. އެލްޖީއޭއަށް ހަމައެކަނި އޮތީ، މައްސަލަ ބެލުމަށް ފަހު ގިނަވެގެން ތިން މަސް ދުވަހަށް ސަސްޕެންޑްކުރުމުގެ ބާރެވެ. އެއް ބައެއްގެ ނަޒަރުގައި މިއީ ވެސް ލާމަރުކަޒީ ގާނޫނަށް ގެނައި ހަރުދަނާ ބަދަލެކެވެ.\nކައުންސިލަރުންގެ ސުލޫކީ މިންގަނޑުތައް:\n- ކައުންސިލާ މަތިކޮށްފައިވާ މަސްއޫލިއްޔަތުތަކަށް އަހުލުވެރިވާ ބަޔަކަށް ވުން.\n- ކައުންސިލްގެ ތަސައްވަރު ހާސިލްކުރަން އިހްލާސްތެރިކަމާ އެކު މަސައްކަތް ކުރުން.\n- ކައުންސިލަރުންނަކީ ފަރުވާތެރިކަމާ އެކީގައި ހިދުމަތް ދޭ ބަޔަކަށް ވުން.\n- ކައުންސިލްގެ ހައިސިއްޔަތާއި ގަދަރު ދެމެހެއްޓުމަށް އުސޫލުތަކުގައި ހިފެހެއްޓުން.\n- ކައުންސިލަރުން ދައުލަތުގެ މުދަލަށް ރައްކާތެރިވާ ބަޔަކަށް ވުން.\n- ރަސްމީ ވަގުތުތަކާއި ވާޖިބުތައް އަދާކުރާ ބަޔަކަށް ކައުންސިލަރުން ވުން.\nގާނޫނުގައި މިހާރު ކަނޑައަޅާފައި އޮތް ގޮތުން ކައުންސިލްގެ އިދާރީ ހިންގުން ނުވަތަ ހިދުމަތެއް ހުއްޓާލުން ނުވަތަ ހުއްޓުވާލަން މަސައްކަތް ކުރުމާއި އަދި އެއިން ކަމަކަށް ބުރޫއަރާ ފަދަ އަމަލުތަކާއި ކައުންސިލް އިދާރާގެ މުވައްޒަފުންގެ މެދުގައި އޮންނަ އެއްބައިވަންތަކަން ގެއްލޭނެ ފަދަ އަމަލެއް އެއްވެސް ކައުންސިލަރަކު ކޮށްގެންނުވާނެ އެވެ.\nމީގެ 10 އަހަރެއްހާ ދުވަސް ކުރިން އަމަލު ކުރަން ފެށި ލާމަރުކަޒީ ގާނޫނާ ގުޅޭ ގޮތުން ރައްޔިތުން އެންމެ ބޮޑަށް ކުރި އެއް ޝަކުވާއަކީ "ދެ އިރު ދެ ދަޅައަށް" ކައުންސިލަރުންގެ އިތުބާރު ނެތްކަމުގެ ވޯޓު ނެގުމެވެ. އެކަމާ ހުރެ ކައުންސިލްގެ ތެރޭގައި ހަމަނުޖެހުން ބޮޑުވެ އެވެ. ބައިބައިވުން އުފެދި ރައްޔިތުންނަށް އޭގެ ގެއްލުންވި އެވެ. އެ ހުރިހާ ކަމަކަށް ބަލާފައި އަލަށް ގާނޫނަށް ގެނައި އިސްލާހަކީ ރަނގަޅު ބަދަލު ގޮތުގައި ބައެއް މީހުން ފާހަގަކުރެ އެވެ.\nރާއްޖޭގެ ހުރިހާ ކައުންސިލްތައް ހިމެނޭ ގޮތުން ކްރޮސް ރޯޑްސްގައި ދެ ދުވަހަށް ބޭއްވި "ވިއަވަތި ރާއްޖެ" މަހާސިންތާގައި ރައީސް އިބްރާހިމް މުހައްމަދު ސޯލިހާއި(މ) މަޖިލީހުގެ ރައީސް މުހައްމަދު ނަޝީދާއި(ކ) ނައިބު ރައީސް ފައިސަލް ނަސީމް(ވ) ބައިވެރިވެވަޑައިގަންނަވަނީ --. ފޮޓޯ: ނިޝާން އަލީ/މިހާރު\nލާމަރުކަޒީ ބިލް ރައްޔިތުންގެ މަޖިލިހުގައި ދިރާސާ ކުރި އިރު، މަޖިލިހުގެ ލާމަރުކަޒީ ކޮމިޓީގެ މުގައްރިރަކަށް އިންނެވީ ހުޅުމާލެ ދާއިރާގެ މެމްބަރު އަދި އެމްޑީޕީގެ ޗެއާޕާސަން އަލީ ނިޔާޒެވެ.\nއޭނާ ވިދާޅުވީ އެ ރަށެއްގެ ކައުންސިލަރުންގެ އަތް މައްޗަށް ކައުންސިލްގެ ރައީސުންނާއި މޭޔަރުން ކަނޑައެޅުމުގެ ބާރު ދީފައި އޮތުމަކީ ރަނގަޅު ވިސްނުމެއްގައި ކުރި ކަމެއް ނޫން ކަމަށެވެ. އެކަމުގެ ސަބަބުން ކައުންސިލަރުންގެ މަސައްކަތަށް ވަރަށް ބޮޑަށް ހުރަސް އެޅުނު ކަމަށް އޭނާ ވިދާޅުވި އެވެ.\nނިޔާޒު ވިދާޅުވި ގޮތުގައި ކައުންސިލަރުން ވަކި ޕްލޭންތަކަކާ އެކު އަންނަ އިރު، ކައުންސިލްގެ ރައީސް ކަމުން ނުވަތަ މޭޔަރު ކަމުން ވަކިކުރީމަ، އެ ޕްލޭނާ އެއްގޮތަށް ކަންކަން ކުރިއަށް ގެންދަން ގޮންޖެހުމާ ކުރިމަތިވެ އެވެ. އެހެންވެ އެ ބަދަލު ގެނައީ "ހެޔޮ ނިޔަތެއްގައި" ކަމަށް ވިދާޅުވި އެވެ.\n"ކައުންސިލަރުންނަށް އެ ބާރު ދީފައި އޮތީމަ، އިރުއިރުކޮޅާ އިތުބާރު ނެތް ކަމުގެ ވޯޓު ނަގައިގެން ކައުންސިލްގެ ރައީސް ކަމުން ވަކިކުރަނީ. ބަޔަކު ހިތްހަމަނުޖެހޭ ކަމެއް ކުރެވުނަސް، އިތުބާރު ނެތް ކަމުގެ ވޯޓު ނަގައި ބޭރުކޮށްލަނީ. އެކަމަށް ނިމުމެއް މި ގެނައީ،" ނިޔާޒް ވިދާޅުވި އެވެ.\nމި ބަދަލުގެ ސަބަބުން ކައުންސިލްތަކުން ސީރިއަސް މަސައްކަތްތަކެއް ކުރާނެ ކަމަށް ނިޔާޒް ގަބޫލުކުރައްވަ އެވެ. އަދި ކައުންސިލްގެ ރައީސުންނާއި މޭޔަރުން ކަނޑައެޅުމުގެ ބާރު ރައްޔިތުންގެ އަތްމައްޗަށް ދީފައި އޮތުމަކީ ވަރަށް ރަނގަޅަށް ކުރެއްވުނު ކަމެއްގެ ގޮތުގައި ސިފަކުރެއްވި އެވެ.\nގދ. ތިނަދޫ ކައުންސިލްގެ ކުރީގެ ރައީސް އިބްރާހިމް އައްސަދަކީ މި ތަޖުރިބާ ކުރެއްވި ބޭފުޅެކެވެ. ރައްޔިތުންގެ ބޮޑު ތާއީދަކާ އެކު، ކައުންސިލަށް ވަޑައިގެންނެވި އައްސަދު ގާތްގަނޑަކަށް ދެ ދައުރު ފުރިހަމަ ކުރައްވައިފި އެވެ. އޭނާއަކީ ރާއްޖޭގައި މިވަގުތު ހުންނެވި އެންމެ ތަޖުރިބާކާރު އެއް ކައުންސިލަރެވެ. އެކަމަކު، އޭނާ ވެސް މީގެ ދެ މަހެއްހާ ދުވަސް ކުރިން ކައުންސިލްގެ ރައީސް ކަމުން ވަކިކުރި އެވެ.\nއައްސަދު ވިދާޅުވި ގޮތުގައި ލާމަރުކަޒީ ގާނޫނު ވުޖޫދަށް އައި އިރު ވެސް، ކައުންސިލްތަކުގެ ރައީސުންނާއި މޭޔަރުން ކަނޑައެޅުމުގެ ބާރު އޮންނަން ޖެހޭނީ ރައްޔިތުންނަށް ދީފަ އެވެ.\nމި އަހަރު ބޭއްވި ރައްޔިތުންގެ މަޖިލިހުގެ އިންތިހާބުގައި ބެހެއްޓި ވޯޓު ފޮއްޓެއް ގުނުމުގެ މަސައްކަތް ކުރަނީ. --- ފޮޓޯ: ހުސެއިން ވަހީދު/ މިހާރު\n"ރަނގަޅަށް ހިނގަހިނގާ ހުއްޓާ ޒާތީ ކަމެއްގައި ކައުންސިލްގެ ރައީސް ކަމުން ބޭރުކޮށްލަފާނެ. އެއީ އޮންނަން ވާނެ އުސޫލެއް ނޫން. އެމީހާއާ ކުޅެވިގެން ނުވާނެ،" އައްސަދު ވިދާޅުވި އެވެ.\n"މިސާލަކަށް ފުޓްބޯޅަ ދަނޑެއް އަޅުގަނޑު އަޅަން ބޭނުންވެގެން ކައުންސިލްގެ އެހެން މެމްބަރުންނާ މަޝްވަރާ ކުރީމަ، އެތަނުން ބައެއް މެމްބަރުންގެ ރައްޓެހިން އެކަމާ ދެކޮޅުހަދަނީ. އެވަރުން ވެސް އެކަމާ އުޅެން ފެށީމަ ދެ ތިން މެމްބަރަކާ ގުޅިގެން އިތުބާރު ނެތް ކަމުގެ ވޯޓު ނަގައި ބޭރުކޮށްލުން މައްސަލައަކީ."\nއައްސަދު ވިދާޅުވި ގޮތުގައި އެންމެ ބޮޑު އެއް މައްސަލައަކީ ކައުންސިލަރުން އެއް ވިސްނުމެއްގައި މަސައްކަތް ނުކުރެވުމެވެ. ކައުންސިލްގެ ރައީސަކީ ޒިންމާދާރު ވެރިޔާ ކަމަށް ވީ އިރު، އެހެން މެމްބަރުންގެ ހިޔާލު ހޯދައިގެން ކަންކަން ތަންފީޒު ކުރުމުގެ ބާރު ރައީސަށް އޮންނަން ވާނެ ކަމަށް އޭނާ ވިދާޅުވި އެވެ.\nކައުންސިލަރުން މިނިވަންކަމާ އެކީގައި ފަސް އަހަރު ދުވަހު މަސައްކަތް ކުރުމުގެ ފުރުސަތު ލާމަރުކަޒީ ގާނޫނުން މިހާރު ލިބެ އެވެ.\nލާމަރުކަޒީ އުސޫލުން އިދާރީ ދާއިރާތައް ހިންގަމުން އައި ނަމަވެސް މިހާތަނަށް އޮތީ، ގާނޫނުން ކަނޑައަޅާފައިވާ ބާރުތައް ހިފަހައްޓައި ކައުންސިލްތަކުން މައި ސަރުކާރަށް ބަރޯސާވާ ގޮތަށް މަޖުބޫރުކޮށްފަ އެވެ. މިކަން ބަދަލު ކުރީ ވެސް މި ސަރުކާރުންނެވެ. އެންމެ ބޮޑު އެއް ބަދަލަކީ ކައުންސިލްތައް މާލީ ގޮތުން ބާރުވެރި ކުރުމެވެ. އަންނަ އަހަރުގެ ބަޖެޓުގައި ކައުންސިލްތަކަށް ހިލޭ އެހީގެ ގޮތުގައި 1.6 ބިލިއަން ރުފިޔާ ވަނީ ކަނޑައަޅައިފަ އެވެ.\nލާމަރުކަޒީ ގާނޫނަށް ގެނައި ބަދަލާ އެކު، ކައުންސިލަރުންގެ ދައުރު ކުރިއަށް ވުރެ މިހާރު ބޮޑެވެ. އެމީހުން ރައްޔިތުންގެ ހައްގުގައި ސީރިއަސް މަސައްކަތްތަކެއް ކުރަން ޖެހޭ ވަގުތު އައިސް ޖެހިއްޖެ އެވެ. ތަރައްގީގެ މަޝްރޫއުތައް ހިންގޭނެ ފަސޭހަ ގޮތްތައް މި ވަނީ ގާނޫނުގައި ކަނޑައަޅައިފަ އެވެ. ކައުންސިލަރުން ބޭނުންހާ އިރަކު ވަކިނުކުރެވޭ ގޮތަށް ގާނޫނު އެ އޮތީ ބަދަލުކޮށްފަ އެވެ. ރައްޔިތުން ދެން ބޭނުންވާނީ ނަތީޖާ އެވެ.\nއިތުރު ލިޔުންތައް ކައުންސިލް އިދާރާ ރަށު ކައުންސިލް އަތޮޅު ކައުންސިލް ސިޓީ ކައުންސިލް ލާމަރުކަޒީ ހިންގުން


ނަމަވެސް…ތިޔަ ހަނދާނޭ ވަނީ – 1 – – Esfiya\nދުނިޔެއަކީ އެކި ދުވަހު އަރާ އިރާއެކު އެކި މީހިންގެ ހަޔާތުގައި އެކި ކުލަ ޖައްސަމުންދާ ތަނެކެވެ. ބައެއް މީހުންގެ ހަޔާތަށް އުފަވެރިކަން ގެނެސްދޭއިރު އަނެއް ބައި މީހުންގެ ދިރިއުޅުން އެފުން މިފުށަށް ޖަހާލައެވެ. އެކި ގޮތްގޮތަށެވެ. ލޯބީގައެވެ. ނޫނީ އެހެންމީހުން ކުރާ އަނިޔާތައް ތަހަންމަލު ކުރުމުގައެވެ. ނޫނީ ކޮންމެވެސް އެހެން ދުނިޔެވީ ބޭނުމެއްގައެވެ.\nއުފާވެރި ހަމަޖެހޭ ދިރިއުޅުމެއް އުޅެމުން އަންނަ އައިރާ ގެ ހަޔާތްވެސް އެފުއްމިފުށަށް ޖަހާލިތާ އަދި ވީ ކުޑަ ވަގުތުކޮޅެކެވެ. ލިބުނު ހަބަރަކުން ސިކުންތުކޮޅެއްގެ ތެރޭގައި އޭނަގެ ދުނިޔެ ބަރުބާދުވެއްޖެކަހަލައެވެ.\nއައިރާ އަކީ ޔާފިއާ އާ އިބްރާހިމަށް ލިބުނު ހަމައެކަނި ދަރިފުޅެވެ. އެދެ މީހުންވެސް އައިރާ ދެކެ އިންތިހާއަށް ލޯބިވެއެވެ. ހުރި ހަމައެކަނި ދަރިފުޅަށް ވުމުންނެވެ. މިޔަދުމީ އައިރާއަށް އަށާރަ އަހަރު ފުރުނު ދުވަހެވެ. ނަމަވެސް މި އުފާވެރި ދުވަސް ނިމުމަކަށް އަތުވެއްޖެއެވެ. މި ފާވެރިކަންވެސް އަބަދުގެ އަބަދަށް އައިރާއާ ވަކިވީއެވެ.\nމިޔަދުމީ އައިރާއަށް އަށާރަ އަހަރު ފުރުނު ދުވަހަށް ވުމުން އިބްރާހިމާ ޔާފިއާ މާލޭގެ ހަލަބޮލި މަގުތައްމަތިން ފިހާރަތަކަށް ވަންނަމުން ބަލަމުންދިޔައީ އައިރާ ހިތްހަމަޖެހޭނެފަދަ ހަދިޔާއެއް ގަތުމަށެވެ. ޒިބްރާ ކްރޮސްގެ މެދެއްކަންހާ ހިސާބަށް ދެވުނު ތަނާހެން ގަވައިދާ ހިލާފަށް ވަރަށް ބާރު ސްޕީޑެއްގައި ދުއްވާފައި އެއައި ބާރުމިނުގައި ސައިކަލު ކޮންޓޮރޯލް ނުކުރެވިގެން ޔާފިއާ އާ އިބްރާހިމްގެ ގައިގައި ޖެހުނެވެ. އެދެމީހުން ސައިކަލުގައި ޖެހުނުގޮތަށް ވިއްސައިގެން ދިޔައީ ދުރަށެވެ. ކުރާނީ ކީއްހެއްޔެވެ؟ މިޒަމާނުގައި ސައިކަލެއް ނުވަތަ ކާރަކަށް އެރިއްޖެއްޔާ މީހަކަށް ބަލައިލުމެއް ނޯންނާނެއެވެ. ކޮންމެ މީހަކުވެސް ބަލާނީ ދޭތެރެ ފަޅަމުން އެކެއް އަނެކަކަށް ވުރެ ބާރަށް ދުވުމަށެވެ. މީހެއްގެ ފުރާނައަކަށް ބަލައިލުމެއްނެތެވެ.\nހޮސްޕިޓަލަށް ގެންދެވުނު އިރުވެސް އިބްރާހިމާ ޔާނިއާގެ ފުރާނަވަނީ ހަށިގަނޑާ ވަކިވެފައެވެ.\n– 1 ދުވަސް ފަސް –\nބޮޑު ކޮޓަރިއެވެ. ކަޅާއި މަޑު ފިޔާތޮށި ކުލައިން މުޅި ކޮޓަރި ޒީނަތްތެރި ކުރެވިފައިވެއެވެ. ނަމަވެސް އެކޮޓަރިތެރެވަނީ ކަނު އަނދިރިކަމުގެ ތެރެއަށް ގެންބިފައެވެ. އިވެމުންދިޔައީ ހިތްތަކަށް އަސަރުކުރާނެފަދަ އަސަރުގަދަ އެހާމެ ވޭނީ ގިސްލުމެއްގެ މަޑު އަޑެވެ. މަންމަ އާ ބައްޕަ އޭނާއަށް އަލްވަދާއު ކީތާ އަދިވީ އެއްދުވަހެވެ. ކެއުމެއް ބުއިމެއްނެތި އައިރާގެ ކަމަކީ ހުސް ހިތާމަކުރުމެވެ.\nޔާފިއާ އާ އިބްރާހިމް ނިޔާވި ހަބަރު ލިބުމާއެކު ޔާފިޔާގެ އެންމެ ގާތްއެކުވެރިޔާ ރީމާ އައިރާ އޭނަގެ ޒިންމާއެއްގެ ގޮތުގައި ގެއަށް އެއްކޮށް ގެނައީއެވެ. އާއިލާ މީހުން ހުއްޓެއް ކަމަކު އައިރާއަށް އެމީހުން އަޅާލާނެ ކަމަކަށް ރީމާ އުންމީދެއްވެސް ނުކުރާނެއެވެ. ޔާފިއާ އާމެދުވެސް ޔާފިޔާގެ މައިންބަފައިންކަންތައް ކުރީ ރަނގަޅަކަށް ނޫނެވެ. އަދި އެހެންވީއްޔާ ޔާފިޔާގެ ދަރިއަކަށް އެގޭގައި ހަމަޖެހިލައިގެން އުޅެވޭނެހެއްޔެވެ؟\nޔާފިއާއަށް ދިހައަރު ފުރުމާއެކުހެން ގެތެރޭގެ މަސަތްކަތްތައް ކުރަންޖެހުނެވެ. ކުނިކަހާ އެއްޗެހި ދޮވެ ކައްކައި ތަންމަތިއަޅައި އަދި ކިތަންމެ ކަމެއް ކުރަންޖެހެއެވެ. ސުކޫލަށް ދެވެނީވެސް އެކަންތައް ކޮއްދީފައެވެ. ސުކޫލަށްގޮސް ޔާފިއާ ކުޑައިރުއްސުރެވެސް އޭނަގެ ހުރިހާ ސިއްރު ތަކެއްހެންވެސް ހިއްސާކުރަނީ ހަމައެކަނި ރީމާ އާއެވެ. މިހާރު އެގުޅުމަށް ވިހި އަހަރު ވަނީއެވެ. ނަމަވެސް މިހާރު ޔާފިއާ ވަނީ މީރާމެންނަ މާދުރުގައެވެ. ވެލީގެ ދާނުގައި އެދެމަފިރިންވަނީ ނިދާލާފައެވެ.\nރީމާއަށް އައިރާ އެނގުނެއްކަމަކު އައިރާއަށް ރީމާ ހަމަލޮލުން ފެނުނު މީ ފުރަތަމަ ފަހަރެވެ. އޭނާއަށް އަބަދުވެސް ފެންނަނީ އޭނަގެ މަންމައާ ރީމާ ނަގާފައި ހުންނަ ފޮޓޯތަކެވެ.\nރީމާއަކީ މުއްސަނދި މީހެކެވެ. ގިނަވަގުތު އުޅެނީ އޮފީހުގެ މަސައްކަތްތައް ކުރުމުގައެވެ. ފިރިމީހާ ނިޔާވުމުން އެ ވިޔަފާރި ރޫޅުނެވެ. ނަމަވެސް އޭނަގެ މިއްނެތް މަސައްކަތުން ރީމާ ވަނީ އެ ވިޔަފާރި ކޮޅައްޖަހާފައެވެ. އެއީ އޭނާގެ ދެ ދަރީންނަށްޓަކައެވެ.\n“ދަރިފުޅާ އައިރާ……ދެން ތިވަރަށް ރޯކަށް ނުވާނެ……ބަލިވެދާނެ….އަނެއްކާ ތިގޮތަށް ނުކައި ނުބޮއި ހުސް ހިތާމަކުރަންޏާ ދަރިފުޅުގެ މަންމައާ ބައްޕަވެސް ކިހާ ދެރަވާނެ…….މިވަގުތު ދަރިފުޅުގެ މަންމައާ ބައްޕައަށްވެސް ބޭނުންވަނީ ހެޔޮ ދުޢާ…އަބަދުވެސް އައިރާގެ މަންމަ ބުނެއެންނު ދޯ ތީ ވަރަށް ހިތްވަރުގަދަ ކުއްޖެކޭ……ހުރިހާ ކަމަކާވެސް ކުރިމަތިލާން ވާނޭ……” ކޮޓަރިއަށްވަދެ ލައިޓު ޖައްސާލަމުން ރީމާ ބުނެލިއެވެ. ލޮލުގައި އަޅައިފައިވާ ނަންބަރުއައިނު ނަގަމުން ލޮލުތެރޭގައިވާ ކަރުނަތަށް ފޮހެލާފައި އައިނު ހެޔޮވަރުކޮއްލިއެވެ.\nރީމާ ބުނިއެއްޗަކުން އައިރާގެ ރުއިން ހުއްޓުނު ގޮތެއްވެސް ނޭނގުނެވެ. އެއީ ތެދެކެވެ. އޭނާ ރޮއުމުން މަންމަމެންވެސް ދެރަވާނެއެއްނޫން ހެއްޔެވެ؟ މަންމައާ ބައްޕަ ބޭނުންވަނީ އޭނާގެ ހެޔޮދުއާއެވެ. ހިތަށްއެރި އެއްޗަކުން ނިކަން އަވަހަށް ލޮލުތެރެއަށް ގިނަވެގަތް ކަރުނަތަށް އަތުގެ ނުފުށުން ފުހެލައިފިއެވެ.\n“ދައްތާ……ދެން އަޅުގަނޑު ހިތްވަރުކުރެވޭތޯ މަސައްކަތްކުރާނަން…..\nއެކަމު މަންމައާ ބައްޕަމަތިން ވަރަށް ހަނދާންވާނެ…..” ނޭފަތް ދަމާލަމުން އައިރާ ބުނެލިއެވެ.\nކަޅުކުލައިގެ ތިނެސްކަން ބުރުގަލެއް އަޅާފައިވާއިރު އެ ދޮން މޫނުވަނީ ރޮއުމުގެ ސަބަބުން ރަތްވެފައެވެ. ކަޅުކަންގަދަ ވިދުމެއް ލިބިފައިވާ ބަޑު ލޮލުގައިވަނީ ތެއްކަމެކެވެ. ދިގު އެސްފިޔަ ތަކުގައި ކަރުނަ ތިކިތައް މުތީތަކެއްހެން ވިދަމުންދިޔައިރު ރޮއެފައި ހުރުމުގެ ސަބަބުން އެ ދިގު އެސްފިޔަތަށް މަސްކަރައަކުން ފަވައިލާފަހެން ހީވެއެވެ. ފިޔާތޮށިކުލައިގެ ތުންފަތެކެވެ.\n“ހަނދާންވާނެ…..ހަނދާންކުރަންވެސް ވާނެ….ދަރިފުޅާ…..ދެން ހިނގާ ކާން…..މީރާވެސް އެބައިން ދަރިފުޅު ނައިސްގެން…..” ރީމާ ބުނެލިއެވެ. އޭނާގެ ބެލުމުގެ ދަށަށް އައިރާ އައިފަހުން އޭނާ މުހާތަބުކުރަނީ އައިރާއަށް ދަރިފުޅުގެ ގެ ނަމުންނެވެ.\n“ލައްބަ ދައްތާ….އަޅުގަނޑު އެބަދަން މޫނުދޮވެލައިގެން….” ހިނިތުންވެލަން މަސައްކަށް ކުރަމުން އައިރާ ބުނެލިއެވެ. ރީމާގެ ހިތަށް ތަދުވީ އެހާ އަސަރުކޮއްފައި ހުރެވެސް އައިރާ ހިނިތުންވާން މަސައްކަތްކުރުމުންނެވެ.\n“ދެން ދައްތަ ނުކިޔާ…..ރީއްތަ ކިޔާނީ އިނގޭ….” އައިރާގެ ބޮލުގައި ލޮއެއްބާއެކު ފިރުމާލަމުން ރީމާ ބުނެލިއެވެ. އެހިތް އެކީ އައިރާ އައްޓަކާ ލޯބިންފުރުނެވެ. އައިރާ ލައްބައޭ ބުނުމުން އަވަސްކުރުމަށް ބުނެފައި ރީމާ ހިނގައްޖެއެވެ.\n“އިރާ….” ކާބަޔަށް ވެރިވެފައިވާ ހަމަހިމޭންކަން ނައްތާލަމުން ރީމާގެ ހަގު ދަރިފުޅު މީރާ އައިރާއަށް ގޮވާލިއެވެ. ނޫޑްލްސް ތައްޓަށް އުލާއި ސަމްސާލައިގެން އިނދެ އެ ހާވަމުންދިޔަ އައިރާ މީރާ ގޮވާލުމުން ސިއްސައިގެންދިޔައެވެ. ނަމަވެސް ނިކަން އަވަހަށް ހަމަޖެހިލަމުން މީރާއަށް ބަލާލިއެވެ. ނަމަވެސް އެ މޫނުމަތިވަނީ މިލާމޯޅިވެފައެވެ.\nމިވަގުތުވެސް އައިރާއަށް ވިސްނެމުން ދިޔައީ މަންމަމެން މަތިންނެވެ.\nމީރާ އެއްޗެކޭ ބުނަން ހުޅުވާލި އަނގަ ލައްޕާލިއިރު ދެލޯ ބޮޑުކޮއްލި ގޮތަށް ހުރީ ކާކޮޓަރީގެ ވަންނަ ދޮރާދިމާލަށް ބަލާށެވެ. އައިރާ އިސްޖަހާލީ މީރާ އެއްޗެއް ނުބުނުމުންނެވެ. މީރާއަށް އެހެންވި ސަބަބުވެސް ހޯދަން އައިރާ ބޭނުން ނުވާ ފަދައެވެ. ރީމާ މީރާއަށް ވީގޮތް ފެނި ފަހަތް ބަލާލިއެވެ. ރީމާއަށްވެސް ވީ މީރާއަށް ވީވަރެވެ.\nބެގްޕެކްއެއް އަޅުވާލައިގެން ކާކޮޓަރީ ދޮރުކައިރީ ހުރީ ޒުވާން ފިރިހެނެކެވެ. ހަމުގެ ކުލައަތްޔެވެ. އިސްތަށިގަނޑު ރީތި ސްޓައިލަކަށް ކޮށާލެވިފައިވެއެވެ. ކަޅު ދެލިކޮޅެއްފަދަ ކަޅިއެކެވެ. ތުންފަތްމަތީގައި ވަނީ ފިރިހެންވަންތަ ހިނިތުންވުމެކެވެ. އެ ޒުވާނާގެ ތޫނު ނަޒަރު ހުއްޓިފައިވަނީ އޭނާއާ ފުރަގަސް ދީގެން މޭޒުދޮށުގައި އިން އައިރާއަށެވެ.\nWoah..mal ge new story eh dhw..V v v v salhi..I really luv it..Whn next dear..Btw me first dhw mal❤????\ndhn new story ehthaa?…..\nNext part Insha Allah varah avahah…..yeshh..\nCongra jiji…first veema..?..ly\nUmmeedhu kuran mal ge new story ge 1st part ves hurihaa kiyunterinnah ves kamudhaane kamah…\nLve u all❤♥❤\nWoooooww varah salhi story ? ? ? ? ? ? ? love malkko ❤❤❤when next part.. Curiously waiting…..\nNext part Insha Allah varah avahah….\nlve u too..?..\nVrh reethi.. Koba aneh story? Plx don’t stop writing that story dear..\nYesshh…Mal ge2story ves Insha Allah huttaa nulaa mal kuriah gendhaanan….mi story ves..?\nOMG….? Varah Varah Varah Reethi?????????????????????\nReethi❤ goodluck mal\nNew story eh dhww…varah reethi ingyy:)\nThanku Meekko….yeah…new story ehthaa dhen?…..thanksss?..\nWoww mashallah vrh Reethi ??❤\nvarah rythi mal keep it up lysm…\nV reethi . Keep it up dear.\nVV habbu mal aky i ge fav\nAwwwwn….thanks Isha…..lve ya…❤\nWoww vrh Reethi mashallah ??Alheyy airaa haadha dhera eh vaaney? eyage parentseniyaavee adhi evex eynage b’dayga… So sad.. Mimmi ah hama rovijje stry kiyaalaafa…. N Feshun vx vrh salhi? I am curious to know who that boy is…\nI guess he’s meeraa ge elder brother???\nAwwwwn….Thank u soooo much Mimmi..\nDont be sad….and lets see dhw…e boy eii kaaku toa….lysm???❤..\nEhehe..jiji..lets see dhw??…\nWow vrh reethi… When next part dear? Ly malko\nthanks Maisha….inshaa Allah varah avahah….lve ya..?\nNice stry eh. Luv ur stories mal. Keep it up. Mal ge hurihaa vaahaka eh vx kiyan but comment eh nukureveythy sorry?\nThanks thihoo…awwn…varah vvvvv ufaaveje malge hurihaa story ehves kiyaakan enguneema…..E oks eyy comment nukurevunas…..kiyaalias mal varah ufaavaane….and sorry nubunaane ingy thihoo…tc..?❤\nMal sis varah reethi first part vx…. Keep it up ingey…..sis ur first ingey\nލޯބި January 28, 2017\nހިތާމަ ލޯބި November 9, 2017


Anhenun ge dhuvahah Nazeera ge lava eh\nއަންހެނުންގެ ދުވަހަށް ނަޒީރާގެ ލަވަ އެއް\nއަންހެނުންގެ ދުވަހަށް ނަޒީރާ ހެދި ލަވައިގެ މަންޒަރެއް.--\nއަންހެނުންގެ ދުވަހަށް ހާއްސަކޮށްގެން އެމްޑީއޭގެ އަންހެނުންގެ ގޮފީގެ ރައީސާ ނަޒީރާ އާދަމް ލަވައެއް ހަދައިފި އެވެ.\nނަޒީރާ ވިދާޅުވީ މިލަވަ އަކީ އަނިޔާ ލިބޭ އަންހެނުންނަށް ހިތްވަރު ދިނުމުގެ ގޮތުން އުފެއްދި ލަވައެއް ކަމަށެވެ. އަދި އަނިޔާ ލިބޭ އަންހެނުންނަކީ ބާރުވެރި ބައެއްގެ ގޮތުގައި އެމީހުން ހޭލުންތެރިކޮށް، އާއްމުންނަށް އެތަކެއް މެސެޖް ތަކެއް ދިނުމުގެ މަގްސަދުގައި ހެދި ލަވައެއް ކަމަށް ވެސް ނަޒީރާ ވިދާޅުވި އެވެ.\n"މި ލަވަ ހަދަން އަޅުގަނޑު ވިސްނީ އަނިޔާ ލިބިފައިވާ އެތައް ބައެއްގެ ވާހަކަތައް އަޅުގަނޑު ގާތުގައި ހިއްސާ ކޮށްފައި އަދި ކުރަމުންދާތީ. އެމީހުންނަށް ހިތްވަރު ދީ އެމީހުން ބާރުވެރިކުރަން ބޭނުންވާތީ." ނަޒީރާ ވިދާޅުވި އެވެ.\nހަތާވީސް ހާސް ރުފިޔާގެ ބަޖެޓަކުން ހެދި މި ލަވައަކީ އާންމުން ހޭލުންތެރި ކުރުވުމަށް ވެސް ބޭނުންކުރެވޭނެ ލަވައެއް ކަމަށް ނަޒީރާ ވިދާޅުވި އެވެ.\nނަޒީރާ އަކީ އަންހެނުންގެ ތަރައްގީއަށް މަސައްކަތް ކުރާ އަންހެނުންނަށް ގިނަގުނަ އެހެން އިޖުތިމާއީ ހިދުމަތްތަކެއް ކޮށްދީފައިވާ އަދި ކޮށްދެމުންދާ އަންހެނެކެވެ.\nމި ލަވަ ކިޔާފައިވަނީ މަޝްހޫރު ތިން ލަވަކިޔުންތެރިން ކަމަށްވާ ރާފިޔަތު ރަމީޒާ، މަރިޔަމް އަޝްފާ އަދި އިބްރާހިމް އަލީ (ކުޑަ އިއްބެ) އެވެ. ލަވައަށް ޝަހޫ، އަމަން، އާރިފާ، އައިންތު އަދި ޝަމީލް އެކްޓް ކޮށްފައިވާއިރު ލަވަ ރިލީޒް ކޮށްފައިވަނީ ބައިނަލްއަގްވާމީ އަންހެނުންގެ ދުވަހު އެވެ.\nމިލަވައިގެ ޅެމާއި ރާގު ހުސައިން އިނާޒް ހެދިއިރު މިއުޒިކް ހަދާފައިވަނީ ކުޑަ އިއްބެ އެވެ. އަދި ވީޑިއޯ ހަދާފައިވަނީ ލަތީ އެކްޝަނަލް މޫވީސް ކަމަށާއި ލަވަ ލަވަޔަކަށް ހަދައި ދިނީ ލަތީ ކަމަށް ނަޒީރާ ވިދާޅުވި އެވެ. ލަވައަކީ އަމިއްލަ ރާގުގެ ލަވައެއް ކަމަށާއި ކުރިއަށް އޮތް ތަނުގައިވެސް ނަޒީރާގެ އިތުރު މަސައްކަތްތަކެއް ފެނިގެން ދާނެ ކަމަށް ނަޒީރާ ވިދާޅުވި އެވެ.\nނަޒީރާ ވަނީ އޭނާގެ އާއިލާއަށް އަދި ކުޑަކުއްޖެއްގެ ބައި ކުޅުނު އަލާއްކޮ އަށް ހާއްސަ ޝުކުރެއް ދަންނަވާފަ އެވެ.


كتاب الزكاة (1) – DhiSalafiyyah\n21/06/2015 ފިޤުހާއި އޭގެ ޢިލްމުތައް, ފިޤުހީ މައްސަލަތައްއައްޝައިޚު އަޙްމަދު ނާޒިޙް\nޒަކާތުގެ ވާހަކަ ނަންގަނެވުނު ބާބު\nޒަކާތުގެ ލުޣަވީ މާނަ: އިތުރު ވުން.\nއިޞްޠިލާޙީ މާނަ: ނިޞާބު ހަމަވެފައިވާ ވަކި ޚާއްޞަ މުދަލަކުން، ވަކި ޝަރުޠު ތަކަކާއެކު، ވަކި ޚާއްޞަ ބަޔަކަށް ދޭންޖެހޭ ޙައްޤެކެވެ.\nޒަކާތަކީ އިސްލާމްދީނުގެ ފަރުޟުތަކުގެ ތެރެއިން ފަރުޟެކެވެ. އަދި ރުކުންތަކުގެ ތެރެއިން ރުކުނެއްވެސްމެއެވެ. އަދި އެއީ ނަމާދަށްފަހު، އިސްލާމްދީނުގެ އެންމެ މުހިއްމު ރުކުނެވެ. ކީރިތި ޤުރްއާނުގައި، ނަމާދު ޤާއިމުކުރުމަށް ކުރައްވާފައިވާ އަމުރުފުޅާއި ވިދިގެން ޒަކާތްދިނުމަށް އަމުރުކުރައްވާފައި ވުމުން ޒަކާތުގެ މުހިއްމުކަން ހާމަވެއެވެ. މާތްﷲ ވަޙީ ކުރައްވާފައިވެއެވެ.\n﴿وَأَقِيمُوا الصَّلاَةَ وَآتُوا الزَكَاةَ﴾\nމާނައީ: “އަދި ތިޔަބައިމީހުން ނަމާދު ކުރާށެވެ. އަދި ތިޔަބައިމީހުން ޒަކާތް ދޭށެވެ”.\nކީރިތި ރަސޫލާ ﷺ ޙަދީޘް ކުރައްވާފައިވެއެވެ.\n((بُنِيَ الإِسْلاَمُ عَلَى خَمْسٍ: شَهَادَةِ أَنْ لَا إِلَهَ إِلَّا اللهُ، وَأَنَّ مُحَمَّدًا عَبْدُهُ وَرَسُولُهُ، وَإِقَامِ الصَّلَاةِ، وَإِيتَاءِ الزَّكَاةِ، وَحَجِّ الْبَيْتِ، وَصَوْمِ رَمَضَانَ)) [رواه مسلم]\nމާނައީ: “އިސްލާމްދީން ބިނާވެގެންވަނި ފަސްކަމެއްގެ މައްޗަށެވެ. ﷲ ފިޔަވައި ޙައްޤުގޮތުގައި އަޅުކަންކުރެވޭ އެހެން އިލާހަކުނުވާކަމަށް ހެކިވުމާއި މުޙައްމަދު ﷺއީ އެއިލާހުގެ އަޅާ އަދި ރަސޫލާކަމަށް ހެކިވުމާއި، ނަމާދު ޤާއިމްކުރުމާއި، ޒަކާތް ދިނުމާއި، ޙައްޖު ވުމާއި، ރަމަޟާންމަހު ރޯދަ ހިފުމެވެ”.\nޒަކާތުގެ ވާޖިބުކަމާއިމެދު ހުރިހާ މުސްލިމުން އެއްބަސްވެއެވެ. އަދި ޒަކާތްދިނުމުން މަނާވެގަންނަ މީހުންނާއި ހަނގުރާމަ ކުރުން ހުއްދަ ކަމުގައި ޞަޙާބީން އިއްތިފާޤުވެލައްވައެވެ.\nއެހެންކަމުން ޒަކާތުގެ ފަރުޟިއްޔަތަކީ ކީރިތި ޤުރްއާނާއި، މާތް ނަބިއްޔާ ﷺގެ ސުންނަތާއި، ޢިލްމުވެރިންގެ އިޖްމާޢުން ސާބިތުވާ ކަމެކެވެ.


Planing Gavaidheh Neh Rahrashaai Falhuthakugai Imaaraiy Kuranvee Gothuge Gavaidhu Ekulavaalaifi - Vaguthu\nޕްލޭނިންގ ގަވައިދެއް ނެތް ރަށްރަށާއި ފަޅުފަޅުގައި ޢިމާރާތް ކުރަންވީގޮތުގެ ޤަވައިދު އެކުލަވާލައިފި\n5 މަސް ކުރިން ( މާޗް 10, 2019 )\nހުޅުމާލޭގައި އިމާރާތް ކުރަމުންދާ ފްލެޓްތަކެއް\nޕްލޭނިންގ ގަވާއިދެއް ނެތް ރަށްރަށުގައި ނުވަތަ ފަޅުފަޅުގައި ޢިމާރާތް ކުރަންވީ ގޮތް ކަނޑައެޅުމަށްޓަކައި ޢިމާރާތްކުރުމުގެ ޤާނޫނުގެ 95 މާއްދާގެ (ހ) ގެ 12 ވަނަ ނަންބަރުގެ ދަށުން އެކުލަވައިލައިފައިވާ ޤަވައިދު ގެޒެޓް ކޮށްފިއެވެ.\nމިޤަވައިދައިދަކީ ޕްލޭނިންގ ގަވާއިދެއް ނެތް ރަށްރަށް ނުވަތަ ފަޅުފަޅުގައި ޢިމާރާތްކުރެވޭ އުސްމިން ކަނޑައެޅުމުގައި ގެންގުޅޭނެ މިންގަނޑުތައް ކަނޑައެޅުމުގެ ޤަވައިދެކެވެ. ޤަވައިދު މިހާރު ގެޒެޓް ކޮށްފައި ވީނަަމަވެސް ޤަވައިދަށް އަމަލު ކުރަން ފަށާނީ ދެމަސް ދުވަސް ފަހުންނެވެ.\nޤަވައިދުގައި ބުނެފައިވާ ގޮތުގައި މިޤަވައިދުގެ މަޤުޞަދަކީ ޕްލޭނިންގ ގަވާއިދެއް ނެތް ރަށްރަށް ނުވަތަ ފަޅުފަޅުގައި ޢިމާރާތްތަކަކީ ރައްކައުތެރި، ދުޅަހެޔޮ ޞިއްޙަތަކަށް މަގުފަހިކޮށްދޭގޮތަށް ފަރުމާކޮށްފައިވާ ޢިމާރާތްތަކަކަށް ހެދުމާއި މި ގަވާއިދުގައި ބަޔާންކޮށްފައިވާ ކަންތައްތަކާ ޚިލާފުވާ ފަރާތްތަކާމެދު އަޅަންޖެހޭ ފިޔަވަޅުތައް ބަޔާންކުރުމާއި، ފިޔަވަޅުއަޅާނެ ފަރާތްތައް ކަނޑައަޅައި ބަޔާންކުރުމެވެ.\nޤަވައިދުގައި ބުނެފައިވާ ގޮތުގައި މީހުން ދިރިއުޅުމަށް ދޫކޮށްފައިވާ ބިމުގައި ހަދާ ޢިމާރާތް ފިޔަވައި، މި ޤަވައިދުގައި ބަޔާންކޮށްފައިވާ ގޮތަށް އަދި މި ޤަވައިދުގައި ބަޔާންކޮށްފައިވާ ތަންތަނުގައި ކުރެވޭ ޢިމާރާތް ފަރުމާކުރަންވާނީ މިނިސްޓްރީން ޑިވެލޮޕްމަންޓް ކޮންޓްރޯލް ހޯދުމަށްފަހު، އެ ކަނޑައަޅާ ޑިވެލޮޕްމަންޓް ކޮންޓްރޯލާ އެއްގޮތަށެވެ.\nދިރިއުޅުމަށް ދޫކޮށްފައިވާ ގޯތީގައި ހަދާ ޢިމާރާތުގެ ފުޓްޕްރިންޓް 1200 އަކަފޫޓު ހުންނަ ނަމަ، ނުވަތަ އެއަށްވުރެ ބޮޑުނަމަ އިމާރާތުގެ ފުޓްޕްރިންޓުގެ %10) ހިޔާނުކޮށް ހުސްޖާގައެއްގެ ގޮތުގައި ދޫކުރަންވާނެ ކަމަށް މިޤަވައިދު ބުނެއެވެ.\nދިރިއުޅުމަށް ދޫކޮށްފައިވާ ގޯތީގެ ނުވަތަ ބިމުގެ މަގާ ގުޅޭ އިމުގައި ހުންނަ ދޮރާއި ޢިމާރާތުގައި ހުންނަ ކުޑަދޮރާއި ފެންލައިޓުގެ ދޮރުފަތް އިމުން ބޭރަށް މަގަށް ހުޅުވޭނެ ގޮތް ވެސް ޤަވައިދުގައި ވަނީ ބަޔާން ކޮށްފައެވެ.\nދިރިއުޅުމަށް ދޫކޮށްފައިވާ ގޯތީގައި ހަދާ އިމާރާތެއް ހެދުމަށްޓަކައި ޢިމާރާތް ޑިޒައިންކުރަންވާނީ ބިލްޑިންގ ކޯޑުގެ މިކަމާ ގުޅޭ ކޮމްޕްލައިންސް ޑޮކިއުމަންޓް ޝާއިޢުކޮށް ތަންފީޛުކުރަންދެން މި މިޤަވައިދުގައި ބަޔާންކޮށްފައިވާ ގޮތުގެ މަތިން ޢިމާރާތުގެ ބައިތަކަށް ވަޔާއި އަލިކަން ފޯރާގޮތަށް ކަމަށް ވެސް ޤަވައިދުގައި ވެއެވެ.\nދިރިއުޅުމަށް ދޫކޮށްފައިވާ ގޯތީގައި ހަދާ ޢިމާރާތުގައި ރެއިލިންގ (ޗެންޗޭނު) އާއި ކުޑަދޮރުގައި ހުންނަންވާނެ މިންގަނޑު ވެސް ޤަވައިދުގައި ބަޔާން ކޮށްދީފައި ވެއެވެ.\nޢިމާރާތުގެ ފުޓްޕްރިންޓް 1200 އަކަފޫޓަށް ވުރެ ބޮޑުނަމަ، އަދި ޢިމާރާތް 5ފަސް ބުރިއަށްވުރެ އުސްނަމަ، ޢިމާރާތުގެ ފުޓްޕްރިންޓުގެ %10 ޕާރކިންގއަށް ކަނޑައެޅިފައި އޮންނަންވާނެ ކަމަށް ވެސް ޤަވައިދުގައި ބުނެފައި ވެއެވެ.\nދިރިއުޅުމަށް ދޫކޮށްފައިވާ ގޯތީގައި ހަދާ ޢިމާރާތުގެ ފުޓްޕްރިންޓް 1000 އަކަފޫޓު ނުވަތަ އެއަށްވުރެ ބޮޑުނަމަ، ކުނި ބަހައްޓާ ޖާގައިގެ ގޮތުގައި މަދުވެގެން އިމާރާތުގެ ފުޓް ޕްރިންޓްގެ %5.1 ޢިމާރާތުގައި ކަނޑައެޅިފައި ހުންނަންވާނެ ކަމަށް ޤަވައިދު ބުނެއެވެ.\nޢިމާރާތްކުރުމުގެ ޤާނޫނުގެ ދަށުން ހަދަން ޖެހޭ ގިނަ ޤަވައިދުތައް އަދިވެސް ވަނީ ގެޒެޓް ނުކުރެވިއެވެ. އެޤާނޫނުގެ ދަށުން ޤަވައިދުތައް ހަދަން ޖެހޭ މުއްދަތު ފަހަނައަޅައިދިޔަތާ މިހާރު މަސްތަކެއް ވެއްޖެއެވެ.\nކުޑަހުވަދޫއިން 18 މުއައްޒަފަކަށް ނޯޓިސް ދީފި\nޕްލޭނިންގ މިނިސްޓްރީގައި މަސައްކަތް ކުރާ ފުވައްމުލަކު ނުވަ މުވައްޒަފަކަށް ނޯޓިސް ދީފި\nޕްލޭނިންގ މިނިސްޓްރީ އިން އިތުރު ހަތް މުވައްޒަފަކަށް ނޯޓިސް ދީފި\nމާޗް 10, 2019 09:39\nއިމުން ބޭރަށް އިންޗިއެއްވެސް ނެރެން ހުއްދަ ދޭކަށް ނުފެނޭ. ކިތަންމެ އުސްކޮށް ހެދިޔަސް މަގުމަށްޗަށް ބެލްކަނީ ނެރެވިގެން ނުވާނެ. ނެރޭނަމަ އިމާރާތް ކުރުމުގައި މަގު ހިނގާ މީހުނަށް ގެއްލުންވާނެ


އެމެރިކާގައި ޓިކްޓޮކް މަނާ ކުރާނަން: ޓްރަމްޕް\nމަރިޔަމް ލީނާ 1 އޯގަސްޓު 2020 15:43\nއެމެރިކާގައި ޓިކްޓޮކް މަނާކުރަން އެ ޤައުމުގެ ރައީސް ޑޮނަލްޑް ޓްރަމްޕް ވައުދުވެއްޖެއެވެ.\nޓިކްޓޮކް އަކީ ޗައިނާގެ ކުންފުންޏަކުން އުފައްދާފައިވާ އެޕްލިކޭޝަނެކެވެ. ޓްރަމްޕް ޓިކްޓޮކް މަނާކުރާނެ ކަމަށް ވިދާޅުވެފައިވާއިރު އެމެރިކާގެ ބައެއް ކުންފުނިތަކުން ދަނީ ޓިކްޓޮކް ގަންނަން ޝައުގުވެރިކަން ފާޅު ކުރަމުންނެވެ. އޭގެ ތެރޭގައި މައިކްރޯސޮފްޓް ހިމެނެއެވެ.\nޓްރަމްޕް ވަނީ މިއަދުގެ ވަގުތެއްގައިވެސް ޓިކްޓޮކް މަނާކޮށްފާނެ ކަމުގެ އިޝާރާތެއް ކުރައްވާފައެވެ. އެމެރިކާގެ ބައެއް ކުންފުނިތަކުން މަސައްކަތް ކުރަނީ ޓިކްޓޮކް ގަނެ، އެމެރިކާގައި ޓިކްޓޮކްގެ އޮޕަރޭޝަންސް އެ ކުންފުނިތަކުން ހިންގުމަށެވެ. ނަމަވެސް ޓްރަމްޕް ވަނީ އެފަދަ ގޮތަކަށް އަމަލު ކުރުމާއިވެސް ދެކޮޅު ހައްދަވާފައެވެ.\nއެމެރިކާގެ ކަމާއި ބެހޭ ވުޒާރާތަކުން ދަނީ ޓިކްޓޮކް ބޭނުން ކޮށްގެން ފަރުދުންގެ ޒާތީ މައުލޫމާތު އެ ކުންފުނިން ބަލަމުންދާ ކަމަށް ތުހުމަތު ކުރަމުންނެވެ. ނަމަވެސް ޓިކްޓޮކް އިން ވަނީ އެ އެޕްލިކޭޝަން ބޭނުން ކުރާ އެމެރިކާގެ ފަރާތްތަކުގެ މައުލޫމާތު ރައްކާކޮށްފައި ހުންނަނީވެސް އެމެރިކާގެ ސާވަރުތަކުގައި ކަން ފާހަގަކޮށްފައެވެ.\nޗައިނާ އާއި އެމެރިކާ އާއި ދެމެދު އުފެދިފައިވާ ނުތަނަވަސް ކަމުގެ ސަބަބުން ގިނަ ވިޔަފާރިތަކަށް ދަނީ އަސަރު ކުރަމުންނެވެ. ދާދި ފަހުން އެމެރިކާއިން ވަނީ އެ ޤައުމުގައި ހުންނަ ޗައިނާގެ ކޮންސުލޭޓެއް ބަންދު ކުރަން އަންގާ އެތަން ބަންދު ކުރުވާފައެވެ. ޗައިނާއިންވެސް ވަނީ އޭގެ ބަދަލެއްގެ ގޮތުން ޗައިނާގައި ހުންނަ އެމެރިކާގެ ކޮންސުލޭޓެއް ބަންދުކުރުވާފައެވެ.\nޑޮނަލްޑް ޓްރަމްޕް ޓިކްޓޮކް ޗައިނާ އެމެރިކާ\nMay 06, 2020 23:02:15\nApril 30, 2020 13:40:55\nMay 17, 2020 14:16:32


ރާއްޖެއިސްލާމް | ޞައްޙަ ޢަޤީދާ-2\nއެންމެ ފުރަތަމައީ: ﷲ އަށް އީމާންވުން\nﷲ ސުބުޙާނަހޫ ވަތަޢާލާ އަށް އީމާންވުމުގެ ތެރޭގައި ﷲ އީ ޙައްޤު އިލާހުކަމަށާއި އެކަލާނގެ މެނުވީ ޙައްޤުވެގެން އަޅުކަމެއްވެވޭ ފަރާތެއް ނުވާކަމުގައި ޔަޤީންކޮށް، ކަށަވަރުކުރަން ޖެހެއެވެ. އެހެނީ، އެކަލާނގެއީ އަޅުތަކުން އުފައްދަވައި، އެބައިމީހުންނަށް އިޙުސާންތެރިވެ ވޮޑިގަންނަވާ، އެބައިމީހުންނަށް ރިޒުޤުދެއްވާ، އެއުރެންގެ ސިއްރާ ފާޅު ދެނެވޮޑިގަންނަވާ އަދި އެމީހުންގެ ތެރޭން ކިޔަމަންތެރި އަޅުންނަށް ޘަވާބުދެއްވައި، އުރެދުންތެރިންނަށް ޢުޤޫބާތްދެއްވުމަށް ކުޅަދުންވަންތަ އިލާހެވެ. ﷲ ތަޢާލާ، ޘަޤަލައިން (އިންސީންނާ ޖިންނީން) އުފެއްދެވީ އެކަލާނގެއަށް އަޅުކަންކުރުމަށްޓަކައެވެ.\nއަދި އެކަމަށް އަމުރުކުރައްވައި ވަޙީކުރައްވާފައިވެއެވެ. ] وَمَا خَلَقْتُ الْجِنَّ وَالْإِنسَ إِلَّا لِيَعْبُدُونِ y مَا أُرِيدُ مِنْهُم مِّن رِّزْقٍ وَمَا أُرِيدُ أَن يُطْعِمُونِ y إِنَّ اللَّـهَ هُوَ الرَّزَّاقُ ذُو الْقُوَّةِ الْمَتِينُ y [ (الذاريات 56 ، 57 ، 58) މާނައީ ”އަދި ތިމަން އިލާހު ޖިންނީންނާއި އިންސީން ހަމައެކަނި ތިމަން އިލާހަށް އަޅުކަންކުރުމަށްޓަކާ މެނުވީ ނުހައްދަވަމެވެ. އެމީހުންގެ ކިބައިން ތިމަން އިލާހު ރިޒުޤަކަށް އެދިވޮޑިއެއްނުގަންނަވަމެވެ. އަދި ތިމަން އިލާހަށް ކާންދިނުމަކަށްވެސް އެއުރެންގެ ކިބަޔަކުން އެދިވޮޑިއެއް ނުގަންނަވަމެވެ. ހަމަކަށަވަރުން ގިނަގިނައިން ރިޒުޤުދެއްވާ ބާރުވެރި ގަދަކީރިތިވަންތަ ރަސްކަލާނގެއީ ﷲ އެވެ.“\nއަދިވެސް ﷲ ވަޙީކުރައްވާފައިވެއެވެ. ] يَا أَيُّهَا النَّاسُ اعْبُدُوا رَبَّكُمُ الَّذِي خَلَقَكُمْ وَالَّذِينَ مِن قَبْلِكُمْ لَعَلَّكُمْ تَتَّقُونَy الَّذِي جَعَلَ لَكُمُ الْأَرْضَ فِرَاشًا وَالسَّمَاءَ بِنَاءً وَأَنزَلَ مِنَ السَّمَاءِ مَاءً فَأَخْرَجَ بِهِ مِنَ الثَّمَرَاتِ رِزْقًا لَّكُمْ ۖ فَلَا تَجْعَلُوا لِلَّـهِ أَندَادًا وَأَنتُمْ تَعْلَمُونَ [y(البقرة : 21 ، 22) މާނައީ: ”އޭ މީސްތަކުންނޭވެ! ތިޔަބައިމީހުންގެ ވެރި ރަސްކަލާނގެއަށް އަޅުކަންކުރާށެވެ! އެކަލާނގެއީ ތިޔަބައިމީހުންނާއި ތިޔަބައިމީހުންގެ ކުރީގެ މީސްތަކުން ހެއްދެވި ރަސްކަލާނގެއެވެ. އެއީ ތިޔަބައިމީހުން ތަޤުވާވެރިވުމަށްޓަކައެވެ. އެކަލާނގެއީ ތިޔަބައިމީހުންނަށްޓަކައި ބިން ފެތުރިގެންވާ ތަނެއްކަމުގައްޔާއި، އުޑު ބިނާއެއްކަމުގައި ލައްވައި، އުޑުން ފެންވެއްސަވައި، އެއިން ތިޔަބައިމީހުނަށް ރިޒުޤަކަށް މޭވާ ފެޅުއްވެވި ރަސްކަލާނގެއެވެ. ފަހެ ތިޔަބައިމީހުން ދެނެތިބެގެން ﷲ އާއި އެއްފަދަ އެހެންފަރާތެއްނުހަދާށެވެ.“\nހަމަކަށަވަރުން ﷲ ތަޢާލާ، ރަސޫލުން ފޮނުއްވައި، ފޮތް ބާވައިލެއްވެވީ މިޙައްޤު ބަޔާންކޮށް، އެއަށް ދަޢުވަތު ދީ، އެއާ އިދިކޮޅު އެންމެހާ ކަމަކުން އިންޒާރުކުރެއްވުމަށްޓަކައެވެ. ﷲ ތަޢާލާ ވަޙީ ކުރައްވާފައިވެއެވެ. ] وَلَقَدْ بَعَثْنَا فِي كُلِّ أُمَّةٍ رَّسُولًا أَنِ اعْبُدُوا اللَّـهَ وَاجْتَنِبُوا الطَّاغُوتَ ۖ [ (النحل : 36) މާނައީ: “ އަދި ހަމަކަށަވަރުން ތިމަން އިލާހު، ކޮންމެ އުންމަތެއްގައި ރަސޫލަކު ފޮނުއްވީމެވެ. (އެއީ) ﷲ އަށް އަޅުކަންކުރުމަށާއި، ޠާޣޫތާއި (ﷲ ފިޔަވައި އަޅުކަންކުރެވޭ ފަރާތްތަކާއި) ދުރުހެލިވުމަށްޓަކައެވެ.“\nއަދިވެސް ﷲ ވަޙީ ކުރައްވާފައިވެއެވެ. ] وَمَا أَرْسَلْنَا مِن قَبْلِكَ مِن رَّسُولٍ إِلَّا نُوحِي إِلَيْهِ أَنَّهُ لَا إِلَـٰهَ إِلَّا أَنَا فَاعْبُدُونِy [ (الأنبياء :25) މާނައީ: “ އަދި ކަލޭގެފާނުގެ ކުރީގައި އެއްވެސް ރަސޫލަކު ނުފޮނުއްވަމެވެ. އެބޭކަލަކަށް ތިމަންރަސްކަލާނގެ ވަޙީކުރައްވާފައި މެނުވީ، ހަމަކަށަވަރުން ތިމަން އިލާހުފިޔަވައި ޙައްޤުވެގެން އަޅުކަންވެވޭ އިލާހަކުނުވެއެވެ. އަދި ހަމައެކަނި ތިމަން އިލާހަށް ތިޔަބައިމީހުން އަޅުކަންކުރާށެވެ.“\nއަދިވެސް ﷲ ޢައްޒަޥަޖައްލަ ވަޙީކުރައްވާފައިވެއެވެ. ] كِتَابٌ أُحْكِمَتْ آيَاتُهُ ثُمَّ فُصِّلَتْ مِن لَّدُنْ حَكِيمٍ خَبِيرٍ y أَلَّا تَعْبُدُوا إِلَّا اللَّـهَ ۚ إِنَّنِي لَكُم مِّنْهُ نَذِيرٌ وَبَشِيرٌ y [ (هود :1، 2) މާނައީ: “ މިފޮތަކީ ޙިކްމަތްވަންތަ ދެނެވޮޑިގެންވާ އިލާހެއްގެ ޙަޟްރަތުން، އޭގެ އާޔަތްތައް ފުރިހަމަކުރެވި ދެން ތަފްޞީލުކުރެވިފައިވާ ފޮތެކެވެ. (އޭގައި އަމުރުވެވިގެންވަނީ) ތިޔަބައިމީހުން ﷲ ފިޔަވައި އެހެންފަރާތަކަށް އަޅުކަންނުކުރާށެވެ. ހަމަކަށަވަރުން ތިމަންކަލޭގެފާނީ އެކަލާނގެ ޙަޟްރަތުން ތިޔަބައިމީހުންނަށް އިންޒާރުދެއްވާ އަދި އުފާވެރިކަމުގެ ޚަބަރުދެއްވާ ބޭކަލަކީމެވެ.“\nބަޔާންވެދިޔަ މިއަޅުކަމުގެ ޙަޤީޤަތަކީ: އަޅުކަމުގެ ގޮތުން އަޅުތަކުންނަށް އަމުރުވެވިފައިވާ ކޮންމެކަމެއްގައިމެ އެކަލާނގެ އެއްކައުވަންތަކުރުމެވެ.


އަންވަރު އިބްރާހީމް 11 September 2018, 11:32\nކިތަންމެ ވަރަކަށް ވިސްނައިދޭން މަސައްކަތް ކުރި ނަމަވެސް ސާނިހުބެ އަކަށް ނުވިސްނޭނެއެވެ. ނުވިސްނެނީއެއް ނޫނެވެ. ވިސްނަން ބޭނުން ނުވަނީއެވެ. އެ ނޫންގޮތެއް ގަބޫލުކުރަން ބޭނުން ނުވަނީއެވެ. އެހެން ނޫންނަމަ ލޯމަތިން ފެންނަން ހުރި ކަންކަން އެއީ ނުވާކަމަކަށް ހަދައިގެނެއް ނޫޅޭނެއެވެ. ނުވާކަންކަން ވީކަމަކަށް ހަދައިގެނެއް ވެސް ނޫޅޭނެއެވެ. އަހަރެންނަށް ގަބޫލު ނުކުރެވެނީ އެފަދަ ކަންކަމެވެ. ކޮންމެ ގޮތެއް ވަރިހަމަ ކުރާކަށް އަހަރެންގެ ހިތެއް ބޭނުމެއް ނުވެއެވެ. ސާނިހުބެއާ ޒުވާބުކުރަން ޖެހެނީ މި ސަބަބާ ހުރެއެވެ.\nމިއަދުވެސް ސާނިހުބެ ފެށީ ސާނިހުބެ ތާއީދުކުރާ ޕާޓީގެ ވާހަކައެވެ. ކޮންމެ ގޮތެއް ހަދާފައިވެސް އެ ޕާޓީގެ ކެންޑިޑޭޓަށް ވޯޓް ދޭން ޖެހޭ ވާހަކައެވެ.\n"ކީއްވެ ވޯޓް ދޭންޖެހެނީ؟ ކޮން ސަބަބަކާ ހުރެ ވޯޓް ދޭންވީ؟ ކީއްވެ މަޖުބޫރު ވީ؟" އަހަރެން ސުވާލުކުރީމެވެ.\n"އެ ނޫން މީހަކު ނެތީމާ. އެނޫން ގޮތެއް ނެތީމާ. ދެން ހުރި ކެންޑިޑޭޓަށް ވޯޓް ދީފިނަމަ ވާނެ ގޮތް ރަފާހާއަށް ވެސް އެނގޭނެ" ސާނިހުބެ ޖަވާބުދިނެވެ.\n"ތިޔަ ދައްކާ ވާހަކަތަކުގައި އަހަރެން އަދި ވޯޓްދޭން ޖެހޭ ސަބަބެއް ނެތް. އަހަރެންނަށް އެނގެނީ ދެ މީހަކު ކުރިމަތި ލާފައިވާކަން. އެ ނޫން ގޮތްގޮތް ވެސް އެބަ ހުރިކަން. ވަކި މީހަކަށް ވޯޓްލައިފިނަމަ ދެން ވާނެ ގޮތް އެކަކަށް ވެސް ނޭނގޭނެ. އެހެންވީމާ ތިބުނާ ކެންޑިޑޭޓަށް އަހަރެން ވޯޓް ދޭންވީ ސަބަބެއް އަދި ނެތް" ސާނިހުބެ ދެއްކި ވާހަކަތަކުގައި ވޯޓް ދޭންޖެހޭ ސަބަބެއް ބުނެދެވިފައި ނުވާކަމަށް އަހަރެން ބުނީމެވެ.\n"ރަފާހާމެން އަދި ޅަވާނެ. މި ކަހަލަ ކަންކަން އަދިއެއް ނުވިސްނޭނެ. ސިޔާސީ ކަންކަމުގައި ނޫޅޭ މީހުންނަށް ސިޔާސީ ކަންކަން ނިންމަން ޖެހޭ ގޮތެއް ނޭނގޭނެ. އެހެންވެ އަހަރެން މިބުނަނީ އަހަރެން ބުނާ މީހަކަށް ވޯޓްލާށޭ. އަހަރެންނަށް ކަމެއް ކޮށްދޭނަމަ މިކަން ކޮށްދޭށޭ. މިއީ ފަހު ފުރުޞަތޭ. ފަހުން މި ފުރުޞަތެއް ނުލިބޭނޭ" ސާނިހުބެގެ ވާހަކަތަކުން އަހަރެންނަށް ޔަގީންވީ އޭނާ ހުރީ ދޫދޭގޮތަކަށް ނޫންކަމެވެ. ކޮންމެ ގޮތެއް ހަދާފައި ވެސް އޭނާ ތާއީދުކުރާ ކޮޅު މޮޅުކުރުމަށް އޭނާ މަސައްކަތް ކުރާނެކަމެވެ. ސާނިހުބެގެ ވާހަކަތަކަށް އަހަރެން އެއްބަހެއް ނުވަމެވެ. އާއެކޭ ނުބުނަމެވެ.\n"ހަދާނެ ގޮތް އެނގޭނީ މަށަށް. ކަންކަން ކުރެވޭކަން އަހަރެން ދައްކާލާނަން. ކަލޭ ހުރޭ ވޯޓް ނުދޭން" ގެއިން ނުކުންނަމުން ސާނިހުބެ ބުނި ޖުމުލައިގައި ވަނީ ހިތްހަމަ ނުޖެހުމާއި ރުޅިވެރިކަމެވެ. އެކަމަކާ އަހަރެން ހާހެއް ނުވެއެވެ. މަންމަ ހުންނާނީ އަހަރެން ކޮޅަށެވެ. ބައްޕަ ވެސް ގަބޫލުކުރާނީ އަހަރެން ދައްކާ ވާހަކައެވެ. ސާނިހުބެގެ ބަސްވިކޭނީ ހަމައެކަނި ސިޔާސީ މީހުންގެ ކުރިމަތީގައެވެ.\nވޯޓްލާން ދެ ދުވަހަށްވެފައި ވަނިކޮށް ނޫސްތަކުގެ ފަލަ ސުރުޚީއަށް އެރީ މީސްމީހުންގެ އައިޑީ ކާޑު ވިއްކާ ވާހަކައެވެ. ބޮޑު އަގުގައި އައިޑީ ކާޑު ގަންނަ ވާހަކައެވެ. ވޯޓް ލިޔަ ނުދިނުމަށްޓަކައި އެ މަސައްކަތް ކުރާ ވާހަކައެވެ.\nއެ ޚަބަރު ހަމަ ލިބުމާއެކު އަހަރެން މަންމައަށް ގުޅީމެވެ. އެއްވެސް މީހެއްގެ އަތަށް އައިޑީ ކާޑު ނުދިނުމަށް ބުނީމެވެ. އެ ވާހަކަ ބުނެފައި ފޯނު ބޭއްވިތާ މާގިނަ އިރެއް ނުވެއެވެ. މަންމަ ގުޅިއެވެ.\n"މަންމަ މި އުޅެނީ އައިޑީ ކާޑު ލެވުނު ތަން ނޭނގިގެން. ދަރިފުޅު އަތުގައި އެބަ އޮތްތަ؟" ސުވާލުކުރީ މަންމައެވެ.\n"ނޫން އަހަރެން އަތަކު ނޯންނާނެ. މަންމަ އަތުގައެއްނު ވީ. އެންމެ ފަހުން ޑޮކްޓަރަށް ދެއްކި ދުވަހު މަންމަ އެ ކާޑު ނެގީ" މަންމައަށް އަހަރެން ހަނދާން ކޮށްދިނީމެވެ. އަދި އަލަމާރި ރަނގަޅަށް ޗެކުކޮށްލުމަށް ބުނީމެވެ.\nއިރުތަކެއް ފަހުން އަނެއްކާ ވެސް މަންމަ ގުޅިއެވެ. މިފަހަރު ދިނީ މާ ސުންޕާ ޚަބަރެކެވެ. މަންމަގެ ވެސް އަދި ބައްޕަގެ ވެސް އައިޑީކާޑު ވީތަން ނޭނގުނީއެވެ. ހޯދާހޯދާ ވެސް ނުފެނުނީއެވެ. މުޅި ގެ ބެލިއިރުވެސް ކާޑަށް ވީގޮތް ނޭނގުނީއެވެ.\nއަހަރެންގެ ބޮލުގައި ރިއްސާލިއެވެ. ސާނިހުބެގެ އަތެއް އެކަމުގައި ވެދާނެކަމަށް ހިތް ގަބޫލުކުރިއެވެ. ނަމަވެސް އެފަދަ ޝައްކެތް ކުރަންވާނީ ހެކި ހުރެގެންކަމަށް ހިތް ބުނަމުންދިޔައެވެ. އެކަމަކު މަންމަމެންގެ ކާޑު ގެއްލެންވީ ކީއްވެ ހެއްޔެވެ؟ ދެ މީހުންގެ ކާޑު ލެވުނު ތަން ނޭނގެންވީ ކޮން ސަބަބަކާ ހުރެ ހެއްޔެވެ؟ ހިތުގައި އުފެދެމުން ދިޔަ ސުވާލުތަކުގެ ޖަވާބު ގޮސް ހުއްޓުނީ ހަމަ ސާނިހުބެއަށެވެ. މި ޝައްކު ބޮޑަށް އުފެދުނީ މި ފަހަކަށް އައިސް އިންތިޚާބުގެ ވާހަކަ ސާނިހުބެ ނުދައްކާތީއެވެ. އެންމެ ފަހުން ކުރި ޒުވާބަށް ފަހު ވޯޓާ ގުޅޭގޮތުން ވާހަކަ ނުދައްކާތީއެވެ.


SunOnline: Mivaguthu Minimum Wage kandaelhiyas nudeveyne, Beykaaru kameh: Qasim\nމިވަގުތު މިނިމަމް ވޭޖް ކަނޑައެޅިޔަސް ނުދެވޭނެ، ބޭކާރު ކަމެއް: ގާސިމް\nމުހައްމަދު މުޒައްޔިން ނާޒިމް 17 Mar 2020, 08:41\nގާސިމް: މިނިމަމް ވޭޖް މިވަގުތު ކަނޑައެޅިޔަސް އެއް ނުދެވޭނެ -- ސަން ފޮޓޯ/ އަހްމަދުަ ސައީދު\nކޮރޯނާވައިރަސް، ކޮވިޑް-19އާ ގުޅިގެން އިގްތިސާދީ ގޮތުން ބޮޑު ލޮޅުމެއް އަރާފައިވާ ދަނޑިވަޅެއްގައި މިނިމަމް ވޭޖް ނުވަތަ އެންމެ ކުޑަ އުޖޫރަ މިވަގުތު ކަނޑައެޅިޔަސް އެވަރެއް ނުދެވޭނެ ކަމަށާއި އެކަން ކުރުމަކީ ބޭކާރު ކަމެއް ކަމަށް ރައްޔިތުންގެ މަޖިލީހުގެ މާމިގިލީ ދާއިރާ މެމްބަރު ގާސިމް އިބްރާހިމް ވިދާޅުވެއްޖެ އެވެ.\nމިނިމަމް ވޭޖް ބޯޑުގެ ރިޕޯޓް ދިރާސާކުރުމަށް އިއްޔެ ބޭއްވި އިގްތިސާދީ ކޮމިޓީގައި ވާހަކަ ދައްކަވަމުން އެކޮމިޓީގެ މެންބަރެއްގެ ގޮތުގައި އިންނަވާ ގާސިމް ވިދާޅުވީ، މިވަގުތަކީ މިނިމަމް ވޭޖެއް ކަނޑައެޅުމަށް އެންމެ އެކަށީގެންވާ ވަގުތު ނޫން ކަމަށެވެ. އަދި މިވަގުތު ރާއްޖެއަށް ބޮޑެތި ގޮންޖެހުންތައް ކުރިމަތިވެފައިވާ އިރު އެއީ ތަންފީޒު ކުރަން ވަރަށް އުނދަގޫ ކަމަކަށް ވާނެ ކަމަށް ވެސް ގާސިމް ވިދާޅުވި އެވެ.\n"އެއަށްވުރެ [މިނިމަމް ވޭޖް ކަނޑައެޅުމަށްވުރެ] މާ ބޮޑެތި މައްސަލަތައްް އެބަހުރި އަޅުގަނޑުމެންގެ ކުރިމަތީ. ސިއްހީ ގޮތުން ބެލިޔަސް، އިގްތިސާދީ ގޮތުން ބެލިޔަސް. އަދި މިއަދު އަޅުގަނޑުމެން ވަކި އެއްޗެއް ކަނޑައެޅިކަމުގައި ވިޔަސް، އެޔެއް [މިނިމަމް ވޭޖް] ނުދެވޭނެ މިހާލަތުގައި. އެހެންވީމަ ނުވާނެ ކަމެއް ކުރުމަށް އަޅުގަނޑުމެން ވަގުތު ނަގާލުމުގެ ބޭނުމެއް ނެތް،" ވިލާ ކުންފުނީގެ ޗެއާމަންކަން ވެސް ކުރައްވާ ގާސިމް ވިދާޅުވި އެވެ.\nކޮމިޓީ ބައްދަލުވުމުގައި ގާސިމް ވާހަކަ ދައްކަވަނީ: މިނިމަމް ވޭޖް ކަނޑައެޅުމަށް މިއީ އެންމެ ރަނގަޅު ވަގުތެއް ނޫންކަމަށް ވިދާޅުވި --- ސަން ފޮޓޯ/ އަހްމަދުަ ސައީދު\nގާސިމް ވިދާޅުވީ، ކޮރޯނާވައިރަހުގެ ނުރައްކަލާއެކު މުޅި ދުނިޔޭގެ އިގްތިސާދަށް އަސަރުކޮށްފައިވާއިރު ރާއްޖެވެސް މިއޮތީ ވަރަށް ބޮޑު އޮޅުންބޮޅުންގަނޑެއްގެ ތެރޭ ކަމަށާއި ރާއްޖޭގެ އިގްތިސާދަށް ވެސް ގޮންޖެހުންތައްކެއް ކުރިމަތިވެފައިވާ ކަމަށެވެ.\nމިނިމަމް ވޭޖްގެ މައްސަލައިގައި ރައްޔިތުންގެ ހިޔާލު ހޯދުމަށް ބޭއްވި ބައްދަލުވުމުގައި ބޯޑުގެ ޗެއާ، މަރިޔަމް ހާލިދާ ވެސް ވިދާޅުވެފައި ވަނީ، ބޯޑުގެ ރިޕޯޓަކީ ކޮރޯނާވައިރަސްގެ ނުރައްކާ އައުމުގެ ކުރިން އެކުލަވާލާފައިވާ ރިޕޯޓެއް ކަމަށެވެ. އަދި ވައިރަހުގެ ސަބަބުން ރާއްޖޭގެ އިގްތިސާދު ދަށަށް ދާނެތީ، މިވަގުތަކީ މިނިމަމް ވޭޖެއް ތަންފީޒު ކުރުމަށް އެންމެ ރަނގަޅު ވަގުތު ނޫން ކަމަށް އޭނާއަށް ފެނިވަޑައިގަންނަވާ ކަމަށް ވިދާޅުވެފައިވެ އެވެ.\nގާސިމް އަދި ވިދާޅުވީ، ދުނިޔޭގެ ބައެއް ގައުމުތަކުގައި މިނިމަމް ވޭޖެއް މުވައްޒަފުންނަށް ހަމަޖެހިގެން ދަނީ، އޭގެ ޒާތުގައި އަމިއްލައަށެވެ. އެގޮތުން އެތަނެއްގެ އިގްތިސާދާއި ކުންފުނިތައް ކުރިއަރަމުން އަންނަ ގޮތެއްގެ މައްޗަށް މިނިމަމް ވޭޖެއް އޭގެ ޒާތުގައި ހަމަޖެހިގެންދާނެ ކަމަށް ގާސިމް ފާހަގަކުރެއްވި އެވެ.\n"ދުނިޔޭގެ އިގްތިސާދު، އެގައުމުގެއްގައި ކުރިއަށްދާ ނިސްބަތުން، އެތަނެއްގެ ކުރިއެރުން އަންނަ ގޮތަކުން، ކޮމްޕެޓިޝަން އޮތް ވަރަކުން އެ އަމިއްލައަށް އޮޓަމަޓިކްކޮށްވެސް މިނިމަމް ވޭޖް ކަންތައް ހަމަޖެހިގެންދަނީ،" ގާސިމް ވިދާޅުވި އެވެ.\nރާއްޖޭގައި ކުރިން ދެމުން އަންނަ މުސާރާ އާއި މިހާރު ދެމުން އަންނަ މުސާރައިން މިސާލު ނަންގަވަމުން ގާސިމް ވިދާޅުވީ، އޭނާ އެންމެ ފުރަތަމަ ސަރުކާރަށް ވަތް އިރު، ކާތިބެއްގެ މުސާރައަކީ، 140 ރުފިޔާ ކަމަށެވެ. އަދި އަމިއްލަ ތަންތަނުގައި 100 ރުފިޔާވެސް ނުލިބޭ ކަމަށެވެ. ނަމަވެސް، މިއަދު ކަން އޮތީ އެެހެން ނޫން ކަމަށާއި މިހާރު މުސާރަތައް ބޮޑު ކަމަށް ވިދާޅުވި އެވެ. އަދި އެއީ މިނިމަމް ވޭޖެއް ކަނޑައަޅައިގެންވާ ކަމެއް ނޫން ކަމަށް އޭނާ ވިދާޅުވި އެވެ.\n"ކުރިން ރޫމް ބޯއި އަކަށްވެސް 200 ރުފިޔާ ނުލިބޭ. 150 ރުފިޔާ ލިބެނީ. އެކަމަކު މިއަދު އެހެންތޯ؟ ބާޒާރު ފިހާރަތަކުގެ ކަންތައްތައް ހުރީ އެހެން. މަޖިލިސް މެމްބަރުންނަށް ބެލިޔަސް، ސަރުކާރު މަގާމުތަކަށް ބެލިޔަސް، ގެންގުޅޭ މީހަކަށް ބެލިޔަސް، މިދެންނެވި ގޮތަށް ވަރަށް ބޮޑު ތަފާތުތަކެއް [މުސާރައަށް] އައިސްފައިވޭ،" ގާސިމް ވިދާޅުވި އެވެ.\n"އެއީ މިނިމިމް ވޭޖެއް އޮވެގެންނެއް ނޫން. އެތަނެއްގެ އިގްތިސާދީ ކުރިއެރުމާއި ހަމަޖެހުން އޮތް މިންވަރަށް، އެ[ކުންފުނިތައް] އަމިއްލައަށް ޑިޓާމިން ކުރާނެ [މިނިމަމް ވޭޖެއް]،"\nމިއީ ކުކުޅު ބިސް އެޅުމުގެ ކުރިން ބިސް ނަގައިގެން ކުކުޅު މަރާލުން: ޝިޔާމް\nކޮމިޓީ ބައްދަލުވުމުގައި ޝީޔާމް ވާހަކަ ދައްކަވަނީ: ގާސިމްގެ ވާހަކަތައްކަށް ޝިޔާމްވެސް ތާއީދު ކުރެއްވި --- ސަން ފޮޓޯ/ އަހްމަދުަ ސައީދު\nގާސިމްގެ ވާހަކަތަކަށް މީދޫ ދާއިރާ މެމްބަރު އަހްމަދު ސިޔާމް މުހައްމަދުވެސް ތާއީީދު ކުރެއްވި އެވެ. މިނިމަމް ވޭޖެއް ކަނޑައެޅުން ސިޔާމް ސިފަ ކުރެއްވި ގޮތަކީ، "ކުކުޅު ބިސް އެޅުމުގެ ކުރިން ކުކުޅުން ބިސް ނަގައިގެން ކުކުޅު މަރާލުން" ކަމަށެވެ.\nއޭނާ ވިދާޅުވީ، މުވައްޒަފުންނަށް ރަނގަޅު މުސާރައެއް ދިނުމަށް އޭނާވެސް ތާއީދު ކުރައްވާ ކަމަށާއި ނަމަވެސް މިނިމަމް ވޭޖެއް ދޭއިރު، އެ އަދަދެއް ދޭން ޖެހޭނީ "ސަޕްލައި އެންޑް ޑިމާންޑް" ބަލަފާއި ކަމަށެވެ. އެހެން ނޫން ނަމަ، ރާއްޖޭގެ އިގްތިސާދު އިނދަޖެހޭނެ ކަމަށް ވިދާޅުވި އެވެ.\n"މިދަވަސްވަރަކީ، ކޮރޯނާވައިރަސްގެ ސަބަބުން މުޅި ދުނިޔޭގެ އިގްތިސާދުގެ ބޮޑެތި ގައުމުތައް ބެންކްރަޕްޓް ވަމުން ދަނީ. ބޭންކްތައް ހަލާކުވަމުން ދަނީ. އެއާލައިންތައް ބަގްރޫޓުވަމުން އެދަނީ. ޝިޕިންލައިންތައް ބަގުރޫޓު ވަމުން އެދަނީ. ރިސޯޓުތަކާއި ހޮޓާތައް ގޯސްޓް ޓައުންއަކަށް ބަދަލުވަމުން އެދަނީ. އިންސާނުން ނޫޅޭ ތަނަކަށް ބަދަލުވެގެން އެދަނީ،" މިހާރު އިގްތިސާދު އޮތް ގޮތް ސިފަކޮށްދެއްވަމުން ޝިޔާމް ވިދާޅުވި އެވެ.\nޝިޔާމް ވިދާޅުވީ، އެކަންކަން އެހެންހުރުމުން މިވަގުތަކީ، މިނިމަމް ވޭޖް ކަނޑައެޅުމަށް އެންމެ ރަނގަޅު ވަގުތެއް ނޫން ކަމަށެވެ. އަދި ވަކިން ހާއްސަކޮށް ބިދޭސީންނަށް އެފަދަ މިނިމަމް ވޭޖެއް ކަނޑައެޅުމަކީ، އޭނާ ތާއީދު ކުރައްވާ ކަމެއް ނޫން ކަމަށް ޝީޔާމް ވިދާޅުވި އެވެ. އަދި އެއީ އެއްވެސް ސަރުކާރަކަށް ކުރެވޭނެ ކަމެއް ނޫން ކަމަށް ޝިޔާމް ވިދާޅުވި އެވެ.\nހާލަތަށް ބަލައި މިނިމިމް ވޭޖް ތަންފީޒު ކުރުން ލަސްކުރެވިދާނެ: ބޯޑު މެމްބަރުން\nކޮމިޓީގެ ބައްދަލުވުމުގެ ތެރެއިން --- ފޮޓޯ/ މަޖިލިސް\nބައްދަލުވުމުގައި ވާހަކަ ދައްކަވަމުން މިނިމް ވޭޖް ބޯޑުގައި ކޮންސްޓްރަކްޝަން ދާއިރާ ތަމްސީލް ކުރައްވާ ނޭޝަނަލް ފެޑްރޭޝަން އޮފް މޯލްޑިވިއަން އެމްޕްލޯޔާސްގެ ސެކެޓްރީ ޖެނެރަލް އަދުނާން ހަލީމް ވިދާޅުވީ، މިހާރު ރާއްޖޭގެ އިގްތިސާދު އޮތީ އިއްޔެ އޮތް ހާލަތުގައި ނޫން ކަަމަށެވެ. އެ ހާލަތު ވަރަށް ބޮޑަށް ބަދަލުވެފައިވާ ކަމަށް އަދުނާން ވިދާޅުވި އެވެ.\n"މިއަދު ވަޒީފާ ދޭ ފަރާތްތަކަށް މަޖުބޫރުވެފައި މިއޮތީ، ވަޒީފާތަކުގައި ތިބި މީހުން އިތުރަށް ގެންގުޅޭނީ ކޮންގޮތަކަށްތޯ. ރިސޯޓުތަކުގެ އޮކިއުޕެންސީ ދަށަށް ދަނީ. ކެންސަލޭޝަން ހެސްކިޔާފައި މައްޗަށް އަންނަނީ. ރާއްޖެއަށް އިމްޕޯޓުކުރުން މަޑުމަޑުން ހުއްޓެނީ. ކޮންސްޓްރަކްޝަންގެ ބިލުތަކަށް ފައިސާއެއް ނުލިބޭ،" މިހާރު ރާއްޖޭގެ ހާލަތު އޮތް ގޮތް ކިޔައިދެއްވަމުން އަދުނާން ވިދާޅުވި އެވެ.\nމޯލްޑިވްސް ނޭޝަނަލް އެސޯސިއޭޝަން އޮފް ކޮންސްޓްރަކްޝަން އިންޑަސްޓްރީ (އެމްއެންއޭސީއައި) ގެ ސެކެޓްރީ ޖެނެރަލްކަން ވެސް ކުރައްވަމުން ގެންދަވާ އަދުނާން ވިދާޅުވީ، އެ ހުރިހާ ކަމަށްކަށް ބަލައި، މުސްތަގުބަލަށްޓަކައި ވިސްނަންޖެހޭ ކަމަށެވެ. އެހެން ކަމުން ވޭޖެއް ކަނޑައެޅުން ލަސްކުރަން ފެންނަ ކަމަށް އޭނާ ވިދާޅުވި އެވެ.\n"ވޭޖެއް ކަނޑައެޅުން އަވަސް މުއްދަތެއްގެ ކަނޑައެޅުމަށް އިތުރަށް ވިސްނަން. މި ދަނޑިވަޅުގެ ގޮތުން. މި ދަނޑިވަޅުގައި މިއީ ވަޒީފާ ދޭ ފަރާތްތަކަށް އެންމެ ފަސޭހަ ވަގުތެއް ނޫން. ހުރިހާ ދިމާލެއްގައި ހުރި ވަޒީފާތަކަށް އޭގެ އަސަރު އެބަ ކުރޭ،" އަދުނާން ވިދާޅުވި އެވެ.\nވަޒީފާ އަދާ ކުރާ މީހުން ތަމްސީލު ކުރައްވާ މައުރޫފު ޒާކިރު ވިދާޅުވީ، މިނިމަމް ވޭޖެއް ލަސްނުކޮށް ކަނޑައެޅުމަކީ ވަރަށް މުހިންމު ކަމެއް ކަމަށާއި މިވަގުތަކީ، އެކަން ކުރަން އެންމެ ރަނގަޅު ވަގުތެއް ނޫން ކަމަށެވެ.\nރިޕޯޓު އެކުލަވާލީ، ކޮރޯނާވައިރަސްގެ ނުރައްކާ އަންނާނެ ކަމަށް ބަލައިގެން ނޫން ކަމަށާއި އޭގެ ނުރައްކާ އައުމުންގެ ކުރިން ކަމަށްވުމުން، އިގްތިސާދު ހަމައަކަށް އެޅުމުން ބޯޑުގެ ރިޕޯޓު އިތުރަށް ރިވައިޒްވެސް ކުރަން ޖެހޭނެ ކަމަށް ދެކޭ ކަމަށް އެނާ ވިދާޅުވި އެވެ.\nމައުރޫފު: ހާލަތައް ބަލައި މިނިމަން ވޭޖް ތަންފީޒު ކުރުން ލަސްކުރެވިދާނެ ކަމަށް ވިދާޅުވި -- ސަން ފޮޓޯ/ އަހްމަދުަ ސައީދު\nމި ރިޕޯޓުގެ މައްޗަށް ބިނާކޮށް މިހާރުވެސް މިނިމަމް ވޭޖް ކަނޑައެޅިދާނެ ކަމަށާއި ނަމަވެސް މިހާރު މިއޮތް ހާލަތައް ބަލައި، މިނިމަމް ވޭޖް ތަންފީޒު ކުރުން ލަސްކުރެވިދާނެ ކަމަށް މައުރޫފު ވިދާޅުވި އެވެ.\n"މިހާރު ދިމާވެގެން މިއުޅޭ އިގްތިސޯދީ ހާލަތައްޓަކައި އެކަމުން އަރިއިގަނެވެންދެން ނުވަތަ ރަނގަޅަށް ޓްރެކަށް އަރަންދެން [މިނިމަމް ވޭޖް] ތަންފީޒު ކުރުން ލަސްކުރެވިދާނެ،" މައުރޫފު ވިދާޅުވި އެެވެ.\nހާލިދާ ރިޕޯޓަށް ދެއްވީ 10 އިން ހަތެއް!\nބޯޑުގެ ޗެއާޕާނަސް ހާލިދާ: ރިޕޯޓަށް ދެއްވީ 10 އިން ހަތެއް -- ސަން ފޮޓޯ/ އަހްމަދު ސައީދު\nއެންމެ ފަހުން ބޯޑާއެކު ބޭއްވި ކޮމިޓީގެ ބައްދަލުވުމުގައި އެމްޑީޕީގެ މެމްބަރުން ވަނީ ބޯޑު މެމްބަރުންގެ ވާހަކަތަކާ ގުޅިގެން ރިޕޯޓަށް ވަރަށް ބޮޑަށް ފާޑުވިދާޅުވެ ވާހަކަ ދައްކަވާފަ އެވެ. އެގޮތުން ބައެއް މެމްބަރުން ވިދާޅުވީ، މިއީ އެންމެ ފުރިހަމަ ރިޕޯޓެއް ނޫން ކަމަށާއި މުއާލާތް ކެނޑިފައިވާ ތަފާސްހިސާބުތަކުގެ މައްޗަށް ނެރެފައިވާ ރިޕޯޓެއް ކަމަށެވެ. ނަަމަވެސް ހާލިދާ އޭރު ވިދާޅުވީ، އެ ރިޕޯޓަކީ މިނިމަމް ވޭޖް ކަނޑައެޅުމަށް އެކަށީގެންވާ މައުލޫމާތު ހުރި ރިޕޯޓެއް ކަމަށެވެ.\nކޮމިޓީ ބައްދަލުވުމުގައި ނައިފަރު ދާއިރާގެ މެމްބަރު އަދި ޕީޕީއެމްގެ ނައިބު ރައީސް އަހްމަދު ޝިޔާމް ވިދާޅުވީ، އެންމެފަހުން ބޭއްވި ކޮމިޓީ ބައްދަލުވުމުގައި ވަޑައިގެންނެވި ބޯޯޑުގެ ބޭފުޅަކު ރިޕޯޓު އެކުލަވާލުމުގައި ދަތިތަކެއް ހުރި ކަމަށް ވިދާޅުވެފައިވާ ކަމަށެވެ. އެހެން ކަމުން ރިޕޯޓުގައި ހުރި މައުލޫމާތުގެ އެކިއުރެންސީއާ މެދު، 10 އަކުން މާކްސް ދޭނަމަ، ހާލިދާ ދޭނީ ކިހާވަރެއްތޯ ޝިޔާމް ސުވާލު ކުރެއްވި އެވެ.\nއެންމެ ފަހުން ބޭއްވި ކޮމިޓީގައި ރިޕޯޓު ދިފާއު ކުރައްވައި ދެއްކެވި ވާހަކަތައް ތަކުރާތު ކުރައްވަމުން ހާލިދާ ވިދާޅުވީ، ދެއްވާނީ ހަތެއް ކަމަށެވެ.\nމިނިމަމް ވޭޖު ބޯޑުގެ ލަފަޔަކީ، އެންމެ ކުޑަ އުޖޫރައިގެ ގޮތުގައި 6،400 ރުފިޔާ ކަނޑައެޅުމެވެ. އަދި ޓޫރިޒަމް ދާއިރާ އާއި ސިވިލް ސާވިސްގައި މަސައްކަތްކުރާ މީހުންނަށް މިނިމަމް ވޭޖުގެ ގޮތުގައި 6،400-8،600 ރުފިޔާއާ ދެމެދުގެ އަދަދެއް ކަނޑައެޅުމަށް ލަފާދީފައިވެ އެވެ.\nސުވެނިއާ ފިހާރަތަކަށް މާލީ އެހީ ދިނުމަށް ގޮވާލާ ގަރާރެއް\nބައެއް ގައިދީންނަށް މައާފުދީ މަސައްކަތަށް ނެރެން ގޮވާލައިފި


އިނގިރޭސިވިލާތުގައި ‘ހަކުރު ޓެކްސް’ ނަގަން ފަށައިފި – ދިވެހި ނޫސް\nHome ⁄ ސިއްހަތު ⁄ އިނގިރޭސިވިލާތުގައި ‘ހަކުރު ޓެކްސް’ ނަގަން ފަށައިފި\nއިނގިރޭސިވިލާތުގައި ‘ހަކުރު ޓެކްސް’ ނަގަން ފަށައިފި\nދަޅުގައި އަދި ފުޅި އާއި ޕެކެޓްގައި ބަންދުކުރާ ބުއިމުގެ ބާވަތްތަކުގައި ހަކުރު ހުންނަ މިންވަރު މަދުކުރުމަށް އިނގިރޭސިވިލާތުން ކުރަމުންދާ މަސައްކަތުގެ ދަށުން ‘ހަކުރު ޓެކްސް’ ނަގަން ފަށައިފިއެވެ.\nމިދިޔަ ހުކުރު ދުވަހުން ފެށިގެން ހަކުރު ހުންނަ ބާވަތްތައް އުފައްދާ ކުންފުނިތަކުން ނަގަން ފެށި މި ޓެކްސްއާ އެކު ބައެއް ބްރޭންޑްތަކުން ވަނީ އެބްރޭންޑްތަކުގެ ބުއިންތަކުން ހަކުރުގެ މިންވަރު މަދުކުރަން ފަށާފައެވެ.\nސީދާ ކަސްޓަމަރުންގެ އަތުން ނެގުމުގެ ބަދަލުގައި މިޓެކްސް ނަގަނީ ބުއިންތައް އުފައްދާ ކުންފުނިތަކުގެ އަތުންނެވެ. ޓެކްސްއާ ގުޅިގެން އުފެއްދުންތަކުގެ އަގު ބޮޑުކުރުމަކީ ކުންފުނިތަކުގެ އަތްމައްޗަށް ދޫކޮށްލާފައިވާ ކަމެކެވެ. ޓެކްސް ނެގޭ ރޭޓްތަކަށް ބަލާއިރު، ކޮންމެ 100 އެމްއެލްއަކަށް 8 ގްރާމަށް ވުރެ އިތުރަށް ހަކުރު ހުންނަ ބާވަތްތަކުން ލީޓަރަކުން 24 ޕެންސް އަދި ކޮންމެ 100 އެމްއެލްއަކަށް 8 ގްރާމާއި5ގްރާމާއި ދެމެދުގެ މިންވަރަކަށް ހަކުރު ހުންނަ ބުއިންތަކުން ލީޓަރަކަށް 18 ޕެންސް ‘ހަކުރު ޓެކްސް’ގެ ގޮތުގައި ދައްކަން ޖެހެއެވެ.\nމޭވާގެ ބާވަތްތަކުން އުފައްދާ ޚާލިސް ޖޫހުން މިޓެކްސް ނުނަގާނެއެވެ. ސަބަބަކީ ދަޅުގައި ނުވަތަ ޕެކެޓްގައި ބަންދުކުރި ނަމަވެސް އެބުއިންތަކަށް ހަކުރު އިތުރަށް އަޅާފައި ނުހުންނާތީއެވެ. އަދި ގިނަ އަދަދަކަށް ކިރު ހުންނަ އުފެއްދުންތަކުން ވެސް މިޓެކްސްއެއް ނުނަގާނެއެވެ. ސަބަބަކީ އެފަދަ ބުއިންތަކުގައި ކެލްސިއަމް ގިނަ އަދަދަކަށް އެކުލެވިގެންވާތީއެވެ.\nބުއިންތަކުން ‘ހަކުރު ޓެކްސް’ ނަގަން ފަށާއިރު، ބަންދުކުރި ކޭކް، ބިސްކޯދު ފަދަ ބާވަތްތަކުން ވެސް ޓެކްސްއެއް ނަގަން ބައެއް ފަރާތްތަކުން ދަނީ ގޮވާލަމުންނެވެ.\nފެންޓާ، ރައިބީނާ އަދި ލުކޮޒޭޑް ފަދަ ބްރޭންޑްތަކުން ވަނީ އެބްރޭންޑްތަކުން އިނގިރޭސިވިލާތުގައި ވިއްކުމަށް ނެރޭ އުފެއްދުންތަކުގައި ހަކުރު އެކުލެވޭ މިންވަރު މަދުކުރުމަށް ނިންމާފައެވެ. އެހެން ނަމަވެސް ކޮކާކޯލާ އިން އެފަދަ ފިޔަވަޅެއް އަޅާފައެއް ނުވެއެވެ.\nއިނގިރޭސި ސަރުކާރުން ކުރިން ލަފާކުރީ މި މަސައްކަތުން ޓެކްސްގެ ގޮތުގައި 500 މިލިއަން ޕައުންޑް ލިބޭނެ ކަމަށެވެ. އެހެން ނަމަވެސް ގިނަ ކުންފުނިތަކަކުން އެކުންފުނިތަކުގެ އުފެއްދުންތަކުން ހަކުރުގެ މިންވަރު މަދުކުރަން ނިންމުމާ ގުޅިގެން އެއަދަދު މިހާރު ވަނީ 240 މިލިއަން ޕައުންޑަށް މަދުކޮށްފައެވެ.\n‘ހަކުރު ޓެކްސް’ގެ ގޮތުގައި ލިބޭ ފައިސާ ޚަރަދުކުރުމަށް ހަމަޖެހިފައި ވަނީ ސްކޫލްތަކުގެ ކުޅިވަރާއި ނާސްތާ ޕްރޮގްރާމްތަކަށެވެ.\nފުރާވަރު އަދި ޒުވާން އުމުރުގައި ކުދިން ފަލަވުމުގެ މައްސަލައިގެ އެންމެ ބޮޑު އެއް އަސްލަކީ މަތީ މިންވަރަކަށް ހަކުރު ހުންނަ ބުއިންތައް ބޭނުންކުރުން ކަމަށް ދިރާސާތަކުން ދައްކައެވެ. އެހެންކަމުން ދުނިޔޭގެ އެކި ޤައުމުތަކުގައި ހަކުރު ބޭނުންކުރާ މިންވަރު މަދުކުރުމަށް މިފަދަ އެތައް ކަމެއް ކުރަމުންދެއެވެ. އިނގިރޭސިވިލާތަކީ ‘ހަކުރު ޓެކްސް’ ނަގަން ފަށާ ފުރަތަމަ ޤައުމެއް ނޫނެވެ. މެކްސިކޯ، ފަރަންސޭސީވިލާތް އަދި ނޯވޭ އިން ވެސް މިފަދަ ޓެކްސްއެއް ނަގައެވެ.\nމެކްސިކޯގައި ‘ހަކުރު ޓެކްސް’އެއް 2014 ވަނަ އަހަރުން ފެށިގެން ނަގަމުންދާއިރު، އެ އަހަރު ނިމުނުއިރު މެކްސިކޯގެ ރައްޔިތުން ހަކުރު ބޭނުންކުރާ މިންވަރު 12 އިންސައްތަ ދަށްވިކަމަށް ތަފާސް ހިސާބުތަކުން ދައްކައެވެ. އަދި ޓެކްސް ނުނަގާ ބާވަތްތަކުގެ ބުއިންތަކުގެ ވިޔަފާރި ރަނގަޅުވިކަމަށްވެސް ތަފާސް ހިސާބުތަކުން ދައްކައެވެ.\nކޮވިޑް-19 އަށް ޕޮޒިޓިވްވި އިޓަލީގެ ފަތުރުވެރިޔާ މާގިރި ހޮޓަލާއި، ޔުނިވަރސަލްގެ ޓިކެޓު އޮފީހަށް ދިޔަ


Brazil ge Martinelli ah Italy gaumee teamun furusatheh | Mihaaru\nބްރެޒިލްގެ މާޓިނެލީ އަށް އިޓަލީ ގައުމީ ޓީމުން ފުރުސަތެއް\n17 ޖެނުއަރީ 2020 - 10:06\nއުމުރުން 18 އަހަރުގެ މާޓިނެލީ އަންނަނީ މި ސީޒަނުގައި އާސެނަލަށް ބަދަލުވުމަށް ފަހު އެ ޓީމުގައި މޮޅު ކުޅުމެއް ދައްކަމުންނެވެ. ބްރެޒިލްގެ ކޮރިންތިއަންސް އިން ކެރިއަރު ފަށައި އިޓުއާނޯ އަށް ކުޅުނު މާޓިނެލީ ވަނީ މި ސީޒަނުގައި އާސެނަލާ ގުޅުމަށް ފަހު ކުޅުނު 19 މެޗުން އަށް ގޯލު ޖަހައިފަ އެވެ. އާސެނަލްގެ ކުރީގެ ކޯޗު އުނާއި އެމެރީ ވަނީ މާޓިނެލީ އަކީ ކުރިމަގުގައި ވިދާލާނެ ކުޅުންތެރިޔެއް ކަމަށް ބުނެފަ އެވެ. އެމެރީ ވަކިކޮށް އާސެނަލުން ގެނައި ކޯޗު މިކޭލް އާޓެޓާ ވެސް ވަނީ މާޓިނެލީ އަށް ފުރުސަތު ދޭނެ ކަމަށް ބުނެފަ އެވެ.\nމާޓިނެލީ ވަނީ ބްރެޒިލްގެ 23 އަހަރުން ދަށުގެ ޓީމަށް ކުޅެފަ އެވެ. އެއީ ސްޕެއިނުގައި ކުރިއަށް ދިޔަ ފުޓްބޯޅަ ފެސްޓިވަލެއްގަ އެވެ. ބްރެޒިލްގެ ސީނިއާ ޓީމުގެ ކޯޗު ޓީޓޭ ވަނީ މިދިޔަ އަހަރުގެ ކޮޕަ އެމެރިކާގެ ކުރިން ބްރެޒިލްގެ ޕްރިލިމިނަރީ ޓީމާ އެކު ފަރިތަކުރުމުގެ ފުރުސަތު މާޓިނެލީ އަށް ދީފަ އެވެ.\n"އަހަންނަކީ ބްރެޒިލަށް އުފަން މީހެއް. އަހަރެންގެ ހުވަފެނެއް އެއީ ބްރެޒިލް ޓީމަށް ކުޅުން. އެކަމަކު އަހަންނަށް އިޓަލީ ޓީމަށް ވެސް ކުޅެވޭނެ. ޔަގީނުން ވެސް އަހަންނަށް އަދި ބްރެޒިލްގެ ހުށަހެޅުމެއް ނުލިބޭ. އިޓަލީއާ ވެސް ވާހަކަތަކެއް ދެކެވޭ،" ބްރެޒިލްގެ މީޑިއާ އަކަށް މާޓިނެލީ ބުންޏެވެ.\nބްރެޒިލްގެ މީޑިއާތަކުން ރިޕޯޓްކުރާ ގޮތުގައި އާއިލީ ގޮތުން މާޓިނެލީއާ އިޓަލީއާ ގުޅުން ބޮޑެވެ. އަދި އިޓަލީގެ ކޯޗު ރޮބާޓޯ މަންޗިނީ ވަނީ މާޓިނެލީ ކުޅުުނު ބައެއް މެޗުތައް ބަލައިފަ އެވެ. އަދި މަންޗިނީގެ އެދުމަށް އިޓަލީން އަންނަނީ މާޓިނެލީއާ ވާހަކަ ދައްކަމުންނެވެ.\nރަޝިއާގައި 2018 ވަނަ އަހަރު ބޭއްވި ފީފާ ވޯލްޑް ކަޕަށް ކޮލިފައިނުވުމުން އިޓަލީން ޓީމު އަލުން ހަމައަަކަށް އެޅުވުމުގެ މަސައްކަތް ފަށައި މަންޗިނީއާ ގައުމީ ޓީމު ހަވާލުކުރި ފަހުން އެ ޓީމުން އަންނަނީ ތަފާތު ދައްކަމުންނެވެ. މި އަހަރުގެ ޔޫރޯ އިން އެންމެ ފުރަތަމަ ޖާގަ ހޯދި ޓީމުތަކުގެ ތެރޭގައި ހިމެނޭ އިޓަލީ ވަނީ ކޮލިފައިންގައި ކުޅުނު 10 މެޗުން ވެސް މޮޅުވެފަ އެވެ. މި އަހަރުގެ މުބާރާތަށް އިޓަލީން ދާނީ ސައްތަ އިން ސައްތަ ރެކޯޑަކާ އެކު އެވެ. މަންޗިނީ އަންނަނީ އިޓަލީ ޓީމުން ގިނަ އާ ކުޅުންތެރިންނަށް ފުރުސަތު ދެމުންނެވެ.\nއިތުރު ލިޔުންތައް ބްރެޒިލް ގައުމީ ޓީމް އިޓަލީގެ ގައުމީ ޓީމް